Gospodo, uvaženi zastupnici, uvaženi gosti otvaram 29. sjednicu Zastupničkog doma Parlamentarne skupštine Bosne i Hercegovine. Pored zastupnika na sjednicu su pozvani i nazočni su predsjedatelj Predsjedništva BiH, predsjedatelj i članovi Vijeća ministara, predstavnici OHR-a, OSS-a, Evropske Unije, Promatračke misije, predstavnici ambasada u BiH koji su izrazili interes da prate rad Parlamentarne skupštine, predstavnik Centralne banke. Konstatiram da je sjednici nazočan dovoljan broj zastupnika da možemo odlučivati. Izostanak je opravdao uvaženi zastupnik gospodin Mustafa Cuplov, također, uvaženi zastupnik gospodin Tihomir Gligorić najavio je kraće kašnjenje. Sjednica ima kvorum za rad i odlučivanje. Još jednom pozdravljam sve nazočne zastupnike i goste kao i predstavnike sredstava javnog informiranja. Vi ste gospodo zastupnici u poziv za sjednicu dobili prijedlog dnevnog reda. Dužan sam da iznesem nekoliko uvodnih napomena u vezi sa prijedlogom dnevnog reda. Naime, jučer smo kao i jutros održali sjednicu proširenog kolegija u cilju pripreme za ovu sjednicu. Zbog novonastalih okolnosti u odnosu na prijedlog dnevnog reda koji ste vi dobili u pozivu za sjednicu došlo je do određenih izmjena. Skinuta je točka 7. tog prijedloga izviješće Zajedničke komisije o postizanju sporazuma o jedinstvenom tekstu zakona o upravi. Ovo je iz razloga što Dom naroda Parlamentarne skupštine još nije imenovao članove u ovu zajedničku komisiju. Takođe je skinuta točka 16. predloženog dnevnog reda, koji ste vi dobili a to je Prijedlog operativnog plana, ispunjavanje obaveza povodom prijema BiH u Vijeće Evrope, či su predlagatelji Dom naroda. Naime, Prošireni kolegij je, na prijedlog Komisije za vanjske poslove ovog doma, zaključio d se pozove Vijeće ministara da pripremi pregled obveza koje stoje pred nama, sa rokovima do kada treba ispuniti određene uvjete. Sljedeća izmjena što smo u okviru izdavanja suglasnosti za ratificiranje sporazuma uvrstili sporazum o razvojnom kreditu između BiH i Međunarodne asocijacije za razvoj. Radi se o sporazumu koji je htinog karaktera a koji je prihvatila i nadležna komisija ovog doma o kojem ste, nadam se, dobili izviješće ove komisije. Vi ste ranije dobili tekst ovog sporazuma, a danas ste dobili sažetak sporazuma koji smo dobili od Predsjedništva nakon što je Predsjedništvo dobilo od Ministarstva vanjskih poslova. 2 Također, u dnevni red je uvršten zahtjev Vijeća ministara za razmatranje Prijedloga zakona o izmjenama i dopunama Zakona o carinskoj tarifi BiH s carinskom tarifom po htnom postupku, sukladno članu 105. Poslvonika. Vi ste taj zahtjev sa Prijedlogom zakona, nadam se dobili. Također, dobili smo od Vijeća ministara naknadni dopis kojim predlažu i amandmane na izmjenu tog zakona. Ja napominjem da je ovo poslovnička obaveza kad dođe zahtjev po članu 105. da ga predsjedatelj treba predložiti i iznijeti na prvoj narednoj sjednici, to je danas. Također, bez obzira mi smo raspravljali i razgovarali na Kolegiju o još jednom prijedlogu zakona. Radi se o Prijedlogu zakona o kretanju i boravku stranaca i azilu koji se traži po članu 104., znači skraćeni rokovi. Mi u Kolegiju proširenom nismo baš o tome postigli neku suglasnost, ali analizirajući odredbe Poslovnika predsjedatelj je dužan taj zahtjev iznijeti na prvoj narednoj sjednici, tako da ja predlažem i ovaj prijedlog zakona o kretanju i boravku stranaca i azilu da se izjasni o zahtjevu da se on raspravlja po članu 104. Znači, hitna procedura, ali sa onim skraćenim rokovima, prepolovljenim rokovima. Pod točku 3. premijestili smo izviješće o izvršenju Proračuna institucija BiH i međunarodnih obaveza BiH za 2001. godinu i izviješće o izvršenju Proračuna institucija BiH i međunarodnih obaveza za razdoblje 1. – 3. mjesec proračunske 2002. godine. Ovo smo učinili, obzirom na važnost same točke i razmatranje ovog izvještaja. Otvaram rasprvu o prijedlogu dnevnog reda. Znači, vi ste sada dobili novi prečišćeni dnevni red s tim da tom prijedlogu nadodajte i zahtjev da se Zastupnički dom izjasni o zahtjevu Vijeća ministara da se prijedlog zakona o kretanju i boravku stranaca i azilu razmatra u skladu sa članom 104. Znači, skraćeni rokovi, prepolovljeni rokovi. Ja mislim da je taj zakon podijeljen jutros ovdje na klupe. Znači, ne rasprvlja se o njemu samo se raspravlja da se rokovi skrate. Ko se javlja za riječ? Dok se vi ne ... napominjem da ćemo mi negdje iza 12 i po dati pauzu da se pripremi dvorana radi zajedničke sjednice oba doma, gdje će se obratiti Visoki predstavnik gospodin Eždaun. Tada ćete imati priliku i da postavite pitanja Voskokom predstavniku pa molim vas da imate to u vidu. Da li se neko javlja za izmjenu? Riječ ima gospodin Miro Grabovac Titan.
Gospodine predsjedavajući i gospodo zastupnici, ja bih se osvrnuo kad je u pitanju ovaj prijedlog o izmjenama i dopunama Zakona o carinskim tarifama, s obzirom da se on zahtijeva da ide po članu 105. Izgleda mi da je postala praksa donošenja ovih zakona u ovom domu po članu 105. gdje se ne omogućava intervencija amandmanima, što smatram da u istinu nije dobro i još što je bitno u ovome 9.-tog koliko se ja sjećam dobijen je zakon o carinskim tarifama gdje se tražio po članku 105. Mi smo sad dobili ponovo dopunu tog istog zakona po članku 105. što govori da je Vijeću ministara omogućeno amandmanski djelovati na zakon, a zastupnicima nije uopće omogućeno što pretvara zastupnike u čistu mašineriju za glaovanje i ja smatram da to nije dobro. Ako je Vijeće ministara imalo od 9. vremena intervenirati amandmanima, logično je da zastupnici bi trebali, zastupnicima bi trebalo omogućiti amandmansko djelovanje. Prema tome, ja mislim da ovaj zakon, bez obzira na njegovu hitnost da bi on trebao u najmanju ruku ići po članku 104. Hvala. 3
Zahvaljujem uvaženom zastupniku gospodinu Miri Grabovcu Titanu, ali ja još jednom napomenjujem, sukladno Poslovniku ja sam dužan to ponuditi domu da se o tome Dom izjasni. Normalno, ako Dom ne prihvati taj zahtjev onda ide redovita procedura. Riječ ima uvaženi zastupnik gospodin Jovanović.
Poštovano predsjedništvo, dame i gospodo, ja sam mislio da ćemo sa prošlom sjednicom zvršiti sa poniženjem i pocjenjivanjem ovog doma. Međutim, izgleda da je i današnjim dnevnim redom nastavljamo sa istom praksom. Mi ovdje vidimo pod tačkom 8., 9. i 10. da su na dnevnom redu zakoni koji uopšte nisu bili ni na kakvoj rasprvi. Znači, nisu bili na rasprvi, a vjerovatno će ovi zakoni ili slični biti i na entitetskom nivou. Znači, mi treba da sad usvojimo zakone koji uopšte nisu dolazili ni u kakvu proceduru. Ja mogu da se složim djelimično da, ako se mi nismo mogli dogovoriti oko nekog zakonskog projekta da se on nameće, ali nešto što uopšte nije bilo u proceduri, što mi nismo bili up rilici da kažemo bilo šta a nameće se, ja ću reći tu svoje mišljenje zbog svog obraza i svog dostojanstva i onih ljudi koji su glasali za mene. Ja se ne mogu toliko poniziti da glasam za one zakone koji, uopšte, nisu bili ni u kakvoj proceduri. Hvala lijepa.
Zahvaljujem uvaženom zastupniku gospodinu Milošu Jovanoviću. Možda samo radi napomene pod 8. i 9. radi se o zakonima koje je na privremenoj osnovi proglasio Visoki predstavnik. Da li se još neko javlja za riječ. Riječ ima uvaženi zastupnik gospodin Omer Filipović.
... članovi Predsjedništva, Radno predsjedništvo, kolege i kolegice, za razliku od kolege Titana, ja mislim da zakon o carinskoj tarifi ovaj dom može prihvatiti po hitnom postupku, jer smo mi ovaj zakon u skoro istovjetnom tekstu već usvojili i on nije usvojen zato što u Domu naroda nije bilo saglasnosti za njegov tekst. U ovom novom tekstu mi imamo samo dvije kratke izmjene radi se o nafti i ne vidim razloga da mi sada ponovo ulažemo amanmdane kad smo amandmane na prvobitni tekst i preko komisije u ovom domu odbili i prihvatili u cjelosti tekst koji je predložilo Ministrsko vijeće.
Zahvaljujem uvaženom zastupniku gospodinu Omeru Filipoviću. Rijeć ima gospođa Azra Hadžiahmetović, ministar u Vijeću ministara.
Uvaženo Predsjedništvo, kolege poslanici, kolege ministri, ja sam u obavezi da vam napomenem da je carinska tarifa, odnosno zakon o izmjenama i dopunama Zakona o carinskoj tarifi BiH dugo bio u prarlamentarnoj proceduri. Tad prethodni saziv Vijeća ministara je 4 uputio prema Parlamentu Prijedlog tzarife koja je značila pretapane prelemana kao zaštitnog mehanizma u carinskoj tarifi, odnosno ... tarifu iz razloga vrlo niske carinske zaštite same po sebi u BiH. Posebno iz razloga jačanja prgovaračke pozicije BiH u predstojećim i bilateralnim a posebno u multilateralnim trgovinskim aranžmanima. Prethodno razmatranje ovog zakona u parlamentarnoj proceduri rezultiralo je ne usvajanjem zakona iz razloga što su oba doma Parlamenta više Dom naroda usvojio tarifu sa amandmanima koji nisu bila usklađena sa međunarodnim normama i standardima. Vijeće ministara je, u međuvremenu inoviralo u nekim važnim aspektima, odnosno sa nekim važnim apsektima, odnosno na neki način uvažilo promjene posebno evropskih normi i standarda na pojedinim tarifnim stavovima i ponovo uputilo tarifu po proceduri 105. Zašto je došlo do naknadnog, naknadne intervencije Vijeća ministara. Ja ću vam samo napomenuti da je u odnosu na tarifu koja vam je došla uproceduru sa zahtjevom razmatranja po proceduri od 105. u međuvremenu KAFAO ima tehnički mandat u ovoj oblasti Međunarodni monetarni fond i OHAR su tražili da se čak i u ove dvije stavke koje nisu bile usklađene sa evropskim normama i standardima tarifa u potpunosti prilagodi međuarodnim normama i standardima, prije svega evropskim normama i standardima, odnosno standardima Evropske Unije i opštim međunarodnim normama, čime bi se suzio spektar izuzetaka koja bi mogla da umanji efikasnost carina i carinsku politiku BiH. Radi se o dvije izmjene koje su vam naknadno dostavljene juče, koje je usvojilo Vijeće ministara. Dakle, samo usklađivanje sa evropskim harmoniziranim standardima i ja predlažem, zaista, zbog potrebe hitnosti usvajanje ovog zakona i zbog aktivnosti koje su nam, koje su pred nama vezano za z... stavke donošenja zaštite, odnosno instrumenata zaštite domaće proizvodnje da ovaj parlament kao što je imao sluha i prošli put, odnosno ovaj dom, kao što je imao sluha i prošli put usvoji tarifu po postupku kako je tražilo Vijeće ministara. Zahvaljujem.
Zahvaljujem ministrici gospođi Azri Hadžiahemtović. Da li se još neko javlja za riječ. Rijeć ima uvaženi zastupnik gospodin Grabovac.
Gospodine predsjedavajući, gospodo zastupnici žao mi je što nije u istinu uvršteno bilo u dnevni red za današnju sjednicu Prijedlog izmjena i dopuna zakona o carinskoj tarifi pa ga ja nisam ni ponio, da bih mogao sad baratati argumentima, ali koliko me sjećanje služi, dobro se sjećam da prošle godine je zakon amandmani nisu prihvaćeni zbog toga što gdje sam i ja uložio amandmane a oni se tiču, upravo, zaštite domaće proizvodnje i rečeno je da će u drugom mjesecu, znači, ponovo Vijeće ministara razotriti i dati taj zakon na usvjanje, s tim da će uvažiti amandmane, koje smo mi predlagali jer nisam bio ja sam bilo je još amandmana. Međutim, meni jedno nije jasno. Dolazi jedan zakon po članku 105. i Vijeće ministara na svoj isti zakon intervenira amandmanima juče, odnosno mi ga dobijamo danas. Znači, Vijeće ministara može intervenirati amandmanima, mi ne možemo intervenirati amandmanima i nešto mi je tu nelogično i nije mi jasno šta ćemo mi glasovati. Hoćemo li glasovati članak 105. za onaj zakon od 9.-tog pa onda ponovo glasovati za ovaj koji smo dobili danas što će činiti paket. Znači, dva glasovanja bi mi trebali po nekoj proceduri poslovničkoj uraditi da to ponovo bude jedna cjelina. Ja smatram da to nije dobro da ovaj 5 zakon ne štiti domaću proizvodnju zbog čega smo se i lomili prošle godine bezobzira na to što se mi moramo prilagoditi, činjenica je da mi moramo zaštititi domaću proizvodnju i da mi ne možemo ni prilagoditi privredu da se tako uključimo jer ćemo biti progutani i to smo prošle godine o tomu raspravljali. Međutim ja nemam ovdje da stvarno mogu izbaciti jer nisam ponio materijale jer nisu bili u dnevnom redu. Međutim, na Kolegiju jutros nas je dočekao kažu trba po članku 105. Pitam šta je, je li ovaj zakon, otkud sad ovo? Ne vidim te logičnsoti, ako Viječe ministara intervenira amandmanima na svoj zakon, to znači da nije pripremljena stvar dobro, a zastupnici nisu u mogućnosti intervenirati na taj zakon koji je i te kako od bitnog značaja za BiH i razvoj privrede u BiH i ja smatram da to nije dobro i smatram, da bez obzira, na žurbu, ako je se moglo čekati a obavezalo se koliko se sjećam zaključkom da će u drugom mjesecu ponovo izaći sa zakonom o carinskim tarifama a čekalo se do danas da bi se upotrijebio članak 105. Smatram da treba vratiti da ide po članku 104. da se može intervenirati amandmanima. Oni koji prođu prođu, da ne bi mi zastupnici koji imamo obvezu da upozorimo na takve stvari služili samo kao mašinerija. Onda kupite jedan stroj za glasovanje mi ćemo svi ići kući.
Zahvaljujem uvaženom zastupniku gospodinu Miri Grabovcu. Riječ ima ministrica gospođa Hadžiahmetović.
Zahvaljujem, gospodin Grabovac se dobro razumije u tarifu a ja ću samo Parlamentu više pojašnjenja radi, da razumijete zašto smatram ovu tarifu zaštititnim mehanizmom domaće proizvodnje koji, naravno, nije jedini. Repertuar zaštititnih mehanizama možemo koristiti nakon usvajanja tarife i mi bi to već imali da je već u ranijem sazivu Parlament u oba doma usvojio trifu u skladu sa onim što je tražilo Vijeće ministra. Ja želim samo podsjetiti, da su današnjim važećim zakonom o carinskoj tarifi koji se počeo primjenjivati 1998. godine, podrazumijeva prosječne carine na uvoz u BiH od 6,8%. Najniža carinska opterećenja. Obzirom da na vrlo nisku carinsku zaštitu u BiH, Vijeće ministara je početkom 1999. godine, na temelju odredbi Zakona o vanjsko-trgovinskoj politici uzelo zaštitne mjere a to su posebne takse na uvoz, odnosno prelemani. To je bila jedina mogućnost uvoćenja dodatnih uvoznih opterećenja na osnovu zakonskog opredjeljenja, jer jasno u Zakonu kaže Vijeće ministara BiH propisuje promjenu zaštitnih mjera na proizvod kada utvrdi da se takav proizvod uvozi u BiH u povećanim količinama, apsolutno i relativno, u odnosu na domaću proizvodnju pod takvim uslovima pod kojima se prouzrokuje i prijeti opasnost ozbiljne privrede domaće proizvodnje, odnosno povrede domaće proizvodnje istih ili sličnih proizvoda. Takve mjere mogu biti uvedene samo u ograničenom vremenskom periodu. Međutim, naše privremene mjere smo do sada u više nvrata produžavali. Dakle, postojeća tarifa sa manjim izmjenama, ukoliko treba obrazloženje ja ću obrazložiti sadrži a izmjene su izvršene samo u smislu ukazivanja sa, u međuvremenu promijenjenim evropskim normama i standardima, odnosno harmoniziranim pravilima Evropske Unije. Postojeća carinska tarifa sadrži prelemane koji su prepušteni, odnosno dodati na carinska opterećenja u cilju zaštite domaće proizvodnje, naravno, ne jedinog mehanizma. Ovo što vas zbunjuje, odnosno što malo više zbunjuje poslanike vašom interpretacijom, ja ponavljam. U međuvremenu od kako je Vijeće ministara uputilo Parlamentu sa zahtjevom 105. razmatranja procedure KAFAO je zajedno sa MMF i OHR-om, radi se o institucijama sa kojima koordiniramo, bilo po osnovu tehničkog mandata ili drugog mandata u BiH rađeno na 6 usklađivanju tarife sa međunarodnim normama i standardima, intervenisao u smislu, odnosno sugerisao da se u dvije stvke izvrši potpuno usklađivanje tarife izbacivanja dvije stavke sa evropskim harmoniziranim pravilima. Da ne bude zamjene, radi se o carinskoj tarifi u odjeljku II posebne odredbe. Robe za određene vrste proizvoda u nesastavljenom stanju za industrijsku montažu i tačka c) koja se odnosi na medicinsku opremu. Dakle, dvije tehničke izmjene. Ukoliko ovaj parlament, zaista, ne smatra da ovo ne treba iznositi. Zahvaljujem.
Zahvaljujem. Riječ ima uvaženi zastupnik gospodin Grabovac a neka se pripremi uvaženi zastupnik gospodin Damir Mašić.
Naravno vi imate pred sobom zakon i radili ste ga i točno možete govoriti, jer sam ja u govoroj poziciji, u podređenoj poziciji pa ne mogu vam točno navesti, ali iz sjećanja ću govoriti. Recite mi kako je zaštićena domaća proizvodnja koja se tiče proizvodnje vinskoga groždža proizvodnje vina s obzirom da imamo dolinu Neretve i te kako i druga područja gdje je proizvodnja vina i te kako dobra. Omogućeno je znači proizvodnja vina. Da li je ta proizvodnja zaštičena kada je u pitanju vinskog, proizvodnja vina, odnosno groždže za vino. I drugo pitanje je da li je zaštičena, odnosno da li je omogućeno našim domaćim proizvođaćima koji su u mogućnosti proizvoditi likere ili slična alkoholna pića na području Bosne i Hercegovine, da li je njima omogućeno ili su oni u podređenom položaju u odnosu na one koji daju licencu. Odnosno da li se isplati onomu ko ima licencu dati proizvođaću u Bosni i Hercegovini ili izravno da on uvozi ta, uvozi u Bosnu i Hercegovinu ta likere, eve konkretno samo u tom dijelu. Što ja, koliko znam da nisu zaštićena da je onomu ko isplatnije uvesti proizvesti u Njemačkoj u Italiji u Austriji u Sloveniji i uvesti likere u Bosnu i Hercegovinu, nego s obzirom da nije zaštićeno znači taj dio, nego dati mu licencu da proizvodi u Bosni i Hercegovini da mi otvorimo nova radna mjesta i da zaposlimo ljude. Evo to su konkretna pitanja, a ovaj dio meni je neshvatljivo, meni je neshvatljivo da je jedan zakon dolazi prije i drugi da dolazi po istom. Drugo, znači kazao sam, ja smatram da nije iskordinirano dobro ovaj dio. Ukoliko je se desila intervencija ova o kojoj vi govorite smatram da je tu problem. Drugo mi smo imali vremena pripremiti od prošle godine kada je prošao zakon ovaj zastupnički dom i donešen zaključka da će u drugom mjesecu, koliko se sjećam dobro u drugom ili početkom drugog mjeseca ponovo doći zakon ovu proceduru gdje će se, odnosno Vijeće ministara će razmotriti gdje će se razmotriti amandmani koji nisu prihvaćeni od zastupnika kada taj zakon prihvaćen. Evo dajte mi ova dva odgovora kada je u pitanju ovi likeri i kada je u pitanju zaštita proizvodnje vina s obzirom da imamo sigurno u Bosni i Hercegovini područja gdje su ta vina se mogu proizvoditi. Da li postoji zaštita u ovim carinskim tarifama. Hvala. 7 Zahvaljujem, ja bi vam nešto sugerirao da se malo držimo Poslovnika. Radi se znači o dnevnom redu. Član 105. stav 2. zahtjevi iz prethodne točke podnosi predsjedatelj Doma izravno Domu na njegovoj prvoj sjednici. Znači ja sam to i učinio. Sada se radi o dnevnom redu. Ja mislim da smo mi počeli raspravu priču o ovoj točci kao da je ona već u dnevnom redu. Pa ja mislim da mi ne bi trebali o tome. Ako ima neko da traži skidanje neke točke, kaže tražim skidanje te točke, ali da ne ulazimo u suštinu. Da nakon, a kada ona dođe, ako dođe na dnevni red da onda o njoj raspravljamo i onda mi ćemo glasati za o ovom da li da se raspravlja po 105. jel ima potrebe. Evo, dobro riječ ima.
Poslaniku Grabovcu samo kratko objašnjenje. Iako sam ovo dobro razumjela više kao poslaničko pitanje i odgovor, ali više zbog odlučivanja o ovoj tački dnevnog reda drugim poslanicima. Ukoliko vi ili bilo ko drugi u ovoj sali smatra da se isključivo carinskom tarifom štiti domaća proizvodnja taj nerazumije stvari. Drugo zaštitne mehanizme čak u repertoaru zaštitnih ili poticajnih mehanizama za domaću proizvodnju najmanje trebate nalaziti u carinama i carinskoj tarifi jer se radi o opadajućem prihodu po budžete u cjelini generalno u ekonomiji, a drugo najmanje korištenom instrumentu ekonomske politike koji se koristi posebno u svrhu zaštite domaće proizvodnje. Treće, trebate isto tako znati da carinska opterećenja ovakva kakva jestu, zašto su ona onako niska, možda bi trebalo pitati prethodne garniture vlasti iz kojih razloga itd. Mi ne možemo povećavati. Jedino šta možemo uraditi, to je da ove prelemane da bismo barem jednim dijelom zaštitili domaću proizvodnju. Ja govorim jednim dijelom i ojačali pregovaračku poziciju Bosne i Hercegovine u međunarodnim bilateralnim i multilateralnim trgovinskim aranžmanima da pretvorimo u složenu carinsku tarifu. Za konkretna vaša pitanja dobićete konkretan odgovor. Jednako tako kao i mogućnosti koje stoje u toj branši zaštite, odnosno poticanja domaće proizvodnje. Zahvaljujem.
Zahvaljujem. Gospodin Mašić je odustao. Dobro. Riječ ima uvaženi zastupnik gospodin Brka. Ali molio bi vas da ove sve rasprave konkretne ostavimo kada to dođe na dnevni red, jer imaćemo priliku.
Uvaženo predsjedništvo, uvaženi gospodine predsjedavajući Predsjedništva, uvažene kolege, ne mogu da se ne otmem dojmu a da ovdje ne moram kazati ovo što ću sada kazati. Naime, ja sam kao član Komisije za ljudska prava u prošlu srijedu bio u Odžaku, samnom je bila gospođa Kamberović. I hoću ovdje da iznesem jednu činjenicu i da postavim pitanje, tačno je da ja nisam ekonomski stručnjak, odmah se ograđujem, ali ovo je problem ko nije ekonomski stručnjak i ko nije ministar privrede uočava problem. Naime, na moj upit predsjedavajućem u Opštini 8 Odžak, predsjendiku Opštine kako stoji sa obrađenim površinama, on mi je odgovorio da je 90% površina ne obrađeno. A onda sam ja rekao, pa dobro vjerovatno nije deminirano, kaže ne, ne nema tu ni jedne mine, ali je ne obrađeno, našta je meni mozak stao. Pazite to je Posavina i ako je to 90% ne obrađeno, ja jednostavno nisam mogao da razgovaram. Nisam mogao da mislim da normalno, da budem normalan čovjek. Jednostavno je tako. Molim vas, zbog toga smatram da je gospodin Titan u pravukada ovog govori. Mene interesuje hoće li sa ovim zakonom i dalje u Odžaku biti 90% najplodnije bosanske oranice ne obrađeno. Ako je to zaštita domaće proizvodnje, onda meni, onda tek mi ništa nije jasno. I meni, kako nema veze, ako to nema veze s ovim s čim ima veze. Zaštita domaće proizvodnje. Kako nema veze? Carina i zaštita, subvencije. Mora imati veze pobogu. Ne znam meni nije jasno.
Zahvaljujem uvaženom zastupniku gospodinu Brki. Jel mi nemamo više prijava za dnevni red. Znači dobili ste ovaj dnevni red. Koliko sam vidio ovdje nije bilo primjedbi, osim što sam ja predložio još ovu jednu točku da se izjasnimo u skladu sa članom 104. da raspravljamo o Prijedlogu zakona o kretanju i boravku stranaca i azilu. Znači, obzirom da je bilo ovih izmjena, ja predlažem da se izjasnimo o kompletnom dnevnom redu. Jel to u redu? Ne možeš ti tražiti, ti možeš samo tražiti skidanje, ne možeš predlagatelj odlučuje kako će. Imate li. Iziđite. Riječ ima uvaženi zastupnik gospodin Grabovac.
Ja predlažem da Zakon o carinskim tarifama, znači skine se s dnevnog reda i da se uputi u proceduru po članku 104. Ja sam samo na taj, drugačije kazao. Znači da se skine.
Zahvaljujem uvaženom zastupniku gospodinu Grabovcu. Mi možemo tražiti da on ne uđe u dnevni red, a o tome hoće li on biti po 104. to odlučuje predlagatelj, a kod nas je jasno ako ne prođe po članu 105. kada dođe tamo, ako bude u dnevnom redu da ide po redovitoj proceduri. Ko je znači zato da se ovaj zahtjev Vijeća ministara za razmatranje Prijedloga zakona o izmjenama i dopunama Zakona o carinskoj tarifi Bosne i Hercegovine sa carinskom tarifom po hitnom postupku sukladno članu 105. Poslovnika skine sa današnjeg dnevnog reda? Hvala. Ima li protiv? Hvala. Suzdržanih? Znači nije potrebno entitetsko. Od 37 koji su nazočni 12 je za, 14 protiv, 11 suzdržanih. Znači ne trebao ići. Znači ostaje u dnevnom redu. 9 Ko je zato da se uvrsti zahtjev Vijeća ministara da se Prijedlog zakona o kretanju i boravku stranaca i azilu razmatra po hitnoj proceduri u skladu sa članom 104.? Ko je za? Da se uvrsti u dnevni red. Hvala. Ima li protiv? Nema Suzdržanih? Nema Od 37 koji su glasali, 37 je glasalo za, znači uvrštavamo u dnevni red ovaj zahtjev, o njemu ćemo kasnije se izjasniti kada dođe na dnevni red. Hoćemo li sad sve komplet. Obzirom da je bilo izmjena i dopuna dnevnog reda, stavljam dnevni red u cjelini na glasanje. Ko je za? Hvala. Ima li protiv? Nema Suzdržanih? Od 37 koji su glasali 34 za, 3 suzdržana znači dnevni red je usvojen. Nije potrebno entitetsko glasanje. Prelazimo na prvu točku dnevnog reda. Ad. 1. Zapisnik sa 28. sjednice Doma Zapisnik ste nadam se dobili. Da li ima primjedbi i prijedloga ili sugestija u vezi ovog zapisnika? Ako nema predlažem da se izjasnimo. Ko je za zapisnik? Hvala. Ima li protiv? Nema Suzdržanih? Jedan Znači od 37 koji su glasali, 36 za uz jedan glas suzdržani. Znači usvojili smo. Zahvaljujem. Prelazimo na drugu točku dnevnog reda Ad. 2. Zastupnička pitanja i odgovori Da li neko od uvaženih zastupnika. Riječ ima uvaženi zastupnik gospodin Sead Avdić. Ako još neko želi postaviti pitanje.
Dame i gospodo, poslanici, poštovani članovi Vijeća ministara, dragi gosti, oprostite te mi što ću biti možda malo duži, ali da bi bio kraći ja ću pročitati ova dva pitanja, poslanička pitanja koje upućujemo Vijeću ministara. 1. Usvajanje Zakona o CIPS-u, uspostava projekta i obezbjeđena sredstava kod građana Bosne i Hercegovine su dočekani sa ohrabrenjem i optimizmom. Dobro se sjećamo kada smo to činili. Bio je to korak Vijeća ministara i Parlamenta Bosne i Hercegovine koji na 10 putu postepenog uvođenja bez viznog režima za građane Bosne i Hercegovine. Tim više ovaj dom osjeća odgovornost za uspješno vođenje i realizaciju projekta CIPS-a. U tom smislu smatram nužnim da Vijeće ministara dostavi hitno cjelovitu informaciju o uspostavi i vođenju projekta CIPS-a sa svim relevantnim podacima kao što su cijena koštanja sa carinama, porezima, obukom, lokalnom radnom snagom itd. načinom raspodjele posla od strane SIMENS-a i ugovorima sa firmama proizvođaćima softvera, primanjima direktora projekta i eksperata projekta, kao i raspisivanje tendera itd.itd. Socijaldemnokratska partija smatra da sve ovo prethodno ima za cilj da se poštuje transparentnost, da se ubrza realizacija projekta kako bi sistem zaštite ličnih podataka i građana počeo realizirati počeo se realizirati u praksi od 1. novembra 2002. godine i onemogućili bilo kakvi danas pojavni oblici eksplicirani u štampi i mogućih zloupotreba. 2. Iako isto tako suočeni smo sa navodnim izjavama doministra dr Prlića tome da je njegova supruga vlasnik firme OPTIMA iz Mostara firme koja radi jedan dio posla iz projekta CIPS-a. Negira bilo kakvu svoju osobnu umješanost ili moguću zloupotrebu pozicije doministra u dobijanju tog posla za firmu svoje supruge. Ipak izjava je nanjela veliku političku i moralnu štetu Vijeća ministara, pa i Parlamentu Bosne i Hercegovine, te u tom smislu smatram da je hitno potrebno da se očituje doministar Prlić o istinitosti i navodima pisanja medija o njegovoj izjavi. Da se Vijeće ministara pod dva, isto tako odredi o istupu svog člana i pod 3. Za slučaj istinitosti navoda u pisanju medija o izjavi dr Prilića doministra vanjske trgovine Socijaldemokratska partija od doministra Prilića da kao izraz moralne i političke odgovornosti ponudi ostavku Vijeću ministara i Predstavničkom domu Parlamentarne skupštine Bosne i Hercegovine shodno, jasno, usvojeno u Zakonu o sukobu interesa kao jasno koje jasno sankcionira ovakve slučajeve. Ovaj zakon je takođe donesen u cilju da se i kao izraz potrebe da se uspostave moralni kriteriji u funkcijoniranju i djelovanju institucija Bosne i Hercegovine, tako da se on mora maksimalno afirmirati bez obzira što njegova primjena počinje tek od oktobra mjeseca 2002. godine. I na kraju da sublimiram ono što su ova dva pitanja poslanička data. Znači da još jednom treba ponoviti da SDP BiH u Parlamentarnoj skupštini Bosne i Hercegovine očekuje da na prvoj sjednici znači dobije od Vijeća ministara potpunu informaciju o toku projekta CIPS-a. Predsjedništvo SDP BiH takođe utvrdilo dosadašnji nivo saznanja o ovom projektu, pogotovo informacije koje su dostupne javnosti stvaraju zabunu, koje bi čak mogle ugroziti izvođenje samog ovog projekta i izvođenje znači i jednostavno ugroziti ono što je najvažnije za građane Bosne i Hercegovine i važnost projekta. To znači da je realizacija projekta CIPS-a jedan od temeljnih preduvjeta kako bi Bosna i Hercegovina i njeni građani napokon načinili značajan iskorak iz vremena kada je ova zemlja tretirana kao privremena, nepouzdana tvorevina i potencijalna opasnost po stabilnost i mir u regiji i ovom dijelu Evrope. I na kraju istovremeno građanima Bosne i Hercegovine ovim bi se vratio osjećaj sigurnosti i puna transparentnost u punu transparentnost i kontinuirano djelovanje i potpuno izvještavanje javnosti o svakom poduzetom koraku na realizaciji projekta CIPS-a, jer on ne smije biti doveden pod znak pitanja. Očigledno je da se ovom projektu protive oni koji su 11 protiv jačanja državnih institucija Bosne i Hercegovine tako i oni koji pokušavaju ostvariti svoj lični profit i interes na uštrb zakonitosti. Znači još jedanputa obezbjediti znači potpunu transparentnost u vođenju projekta CIPS-a i u tom kontekstu očekujemo ove dvije informacije, odnosno informaciju i očitovanje i Vijeća ministara i lično i osobno doministra dr Jadranka Prlića. Hvala vam.
Zahvaljujem uvaženom zastupniku gospodinu Avdiću. Riječ ima uvaženi zastupnik gospodin Brka, a neka se pripremi uvaženi zastupnik gospodin Senad Šarganović.
Uvaženo predsjedništvo, ja neću imati pitanje, ali imam jednu inicijativu Vijeću ministara Bosne i Hercegovine za pripremu i stavljanje u proceduru zakona kojim bi se poslanici Parlamentarne skupštine Bosne i Hercegovne izabrani 1990. godine i kasnije na višestranačkim izborima mogli penzionisati pod određenim uslovima koje zakon predvidi. Po mojim saznanjima takve zakone imaju sve demokratske države kojima su riješili status svojih poslanika, a znam sigurno da takve zakone imaju Republika Hrvatska kao i Republika Turska koji ga primjenjuju dugi niz godina. Nekoliko godina prije višestranačkih izbora mi smo ga imali kao grupu odredaba u Zakonu o penzionom i invalidskom osiguranju koja je nosila naziv izuzetna penzija. Tu pogodnost penzionisanja nisu imali samo poslanici, već jedan broj naučnih i kulturnih radnika kao i zaslužni građani koji su radili na odgovornim funkcijama u institucijama Bosne i Hercegovine. Duboko sam ubjeđen da treba donjeti takav zakon, jer sa mandatom poslanika koji ispunjavaju uslove za penzionisanje po tom zakonu olakašao bi se i nesmetan prelaz poslanika u stalno penzionisanje, a ni u kom slučaju ne bi bilo na uštrb njihovog daljnjeg korisnog društvenog angažovanja. Zato molim Vijeće ministara Bosne i Hercegovine da pripremi nacrt zakona i po mogućnosti ga brzo uputi na zakonsku proceduru kako bi ga saziv ove parlamentarne skupštine Bosne i Hercegovine i usvojio. Svjestan sam da svaki poslanik ili grupa poslanika može predložiti takav zakon, ali lično smatram da je najprikladnije da ga predloži Vijeće ministara Bosne i Hercegovine. Ja ću ovo priložiti predsjedniku.
Zahvaljujem uvaženom zastupniku gospodinu Brki. Riječ ima uvaženi zastupnik gospodin Senad Šarganović, a neka se pripremi uvažena zastupnica gospođa Branislava Ferzanović.
Gospodo predsjedavajući i gospodine predsjedniče Predsjedništva, gospodo ministri u Vijeću ministara, kolege i kolegice, poslanici i zastupnici, u ime kolege poslanika Bore 12 Bjelobrka pročitaću njegovo poslaničko pitanje, a onda ću svoje, obzirom da je on malo zakasnio, on će doći malo poslije. U petak 12.7.2002. godine organizirana grupa od 37 građana iz Beograda se uputila na komemoraciju u Srebrenicu. Nakon urednog prelaska granice u Ljuboviji policija Republike Srpske ih je zaustavila, poslije 2 sata držanja na otvorenoj cesti policija je RS naredila da se u 14 sati vrate u Jugoslaviju. I pored moje, odnosno njegove intervencije ministru Jovičiću da omogući prisustvo ovoj grupi na komemoraciji u Srebrenici, odgovorio mi je, odnosno njemu da to neće dozvoliti iz bezbjednosnih razloga. Tražim informacije od a)Vijeća ministara BiH - koje granice slobode kretanja kroz Bosnu Hercegovinu imaj ugađani Srbije i Crne Gore? b)predsjednika Republike Srpske – koje će mjere poduzeti za bezbjedno i slobodno kretanje građana Srbije i Crne Gore po Republiku Srpsku nakon incidenta koji je izazvala policija Republike Srpske? c) Vlade Republike Srpske – kojim bezbjednosnim podacima je raspolagala da bi se grupi od 37 građana Beograda zabranio ulazak u Bosnu i Hercegovinu i Srebrenicu, posebno što su većinu grupe činile žene i d) Međunarodnoj policiji AIPTF-a – šta su uočili prilikom asistencije u sporu ove grupe građana Beograda i policije Republike Srpske. Poslanik Boro Bjelobrk. Moja su pitanja sljedeća: 1. Granični prelaz Užljebić na relaciji Bihać-Bosna i Hercegovina. Donji Lapac- Republika Hrvatska je puđšten u funkciju i u mnogome je pomogao građanima Bosne i Hercegovine i Republike Hrvatske, te mnogim stranim turistima. Pitanje – Kada će na GP Užljebić biti obezbjeđena električna energija obzirom na blizinu dalekovoda? 2. Kada će biti završena izgradnja graničnog prelaza Izačići? 3. Šta je sa investicijom obnove Unske pruge koja je obezbjeđena od strane japanske Vlade, obzirom na veliki značaj i profitabilnost te pruge? 4. Kada će u zakonsku proceduru biti pušten Zakon o obrazovanju na nivou BiH u skladu sa zajedničkim i usaglašenim predlogom entiteta FBiH i RS, a koji je urađen na prijedlog federalnog Ministarstva obrazovanja u skladu sa Bolonjskom deklaracijom?
Zahvaljujem uvaženom zastupniku gospodinu Senadu Šarganoviću. Riječ ima uvažena zastupnica gospođa Branislava Ferzanović, a neka se pripremi uvaženi zastupnik gospodin Mašić. 13
Dame i gospodo, jedno pitanje koje je vrlo aktuelno ovih dana. S ozbirom na zahtjev sindikata grafičkih radnika i vlastite ocjene o nužnosti i zaštite domaće proizvodnje tražim da se hitno dostavi informacija - ko je i u ime koga dao inozemnoj firmi posao štampanja izbornih listića? Kako postoje sve tehničke pretpostavke za obavljanje ovog posla u štamparijama u Bosni i Hercegovini, smatram da postoji i odgovornost naručioca ovog posla. Hvala vam lijepo.
Zahvaljujem se uvaženoj zastupnici gospođi Ferzanović. Riječ ima uvaženi zastupnik gospodin Mašić a neka se pripremi uvaženi zastupnik gospodin Marko Amidžić.
Uvaženi članovi Predsjedništva, članovi Vijeća ministara i kolege iz Parlamenta. Ja imam jedno pitanje kratko. Da li je istina da je u opticaju novčanica od 50 KM sa likom najtraženijeg haškog optuženika Radovana Karadžića i ako jeste ko je odgovoran za to? Informaciju ovu sam pročitao u današnjem broju Dnevnog avaza na strani broj 11. Toliko i hvala.
Zahvaljujem uvaženom zastupniku gospodinu Mašiću. Rijeć ima uvaženi zastupnik gospodin Marko Amidžić.
Gospodo predsjedavajući, kolege zastupnici, možda nije prikladno ovo što ću reći, ali je sigurno u skladu sa Poslovnikom ovog doma. Naime, Poslovnik definira poziciju zastupnika, kluba, doma, komisija itd. te definira pravo zastupnika da postavi zastupničko pitanje da pokrene inicijativu itd. Ja ovdje u nekim pitanjima razumijem uvođenje i prava rukovodstva političkih partija u BiH da svoje zaključke postave pred Dom da ih se razmatra. Ja u političkom smislu to razumijem. Znači, ne negiram tu mogućnost, ali tražim od ljudi koji su to iznijeli da to definiraju kao vlastito zastupničko pitanje, da ga, znači, definiraju svoj osobni odnos nasprem tog pitanja ili odnos kluba zastupnika političke stranke koja participira ili nosi vlast u ovom parlamentu. Možda je to formalno, ali, s aspekta određenja Parlamenta naspram toga meni je to bitno. Drugo, ja sam vjerovatno na prošloj sjednici Zastupničkog doma ili pretprošloj, moje zastupničko pitanje postavio ne razumljivim jezikom, jer na njega objektivno ni na sjednici niti kasnije nisam mogao dobiti odgovor. Zato sam odlučio da iskoristim ovu priliku da kažem da će moje zastupničko pitanje na današnjoj sjednici biti definirano ćutnjom. Uvažavajući javnost i vas kolege zastupnike, ona je, vidite bila dovoljno kratka i to je moje pitanje, znači, prazan prostor, jer će vjerovatno i takav odgovor doći od onih kojima sam to pitanje postavio pa da bi odgovor bio bar u ovom slučaju u skladu sa pitanjem. Toliko i hvala vam. 14
Zahvaljujem uvaženom zastupniku gospodinu Marku Amidžiću. Riječ ima uvaženi zastupnik gospodin Miloš Jovanović. Da li još neko želi?
Ja, također, nemam novo pitanje, ali jednostavno tražim da ne bi sad ponovo ponavljao pitanja koja sam postavio prije nekoliko mjeseci, znači, četiri su pitanja na koja nisam dobio odgovor, jednostavno pitam. Da li ima neki rok na koji se mora, rok koji je potreban da se odgovori na pitanje. Znači, ja bih jednom zamolio da se daju odgovori na već davno postavljena pitanja. Hvala lijepa.
Zahvaljujem uvaženom zastupniku gospodinu Jovanoviću. Riječ ima uvaženi zastupnik gospodin Hilmo Neimarlija.
Gospodine predsjedavajući Predsjedništva, predsjedavajući našeg doma, kolege poslanici, gospodo iz Vijeća ministara svoje pitanje upućujem Kolegiju našeg doma i pitam Kolegij zašto ne reagira na poistovjećivanje jedne stranke ili jedne grupacje političkih stranaka u Parlamentu sa Parlamentarnom skupštinom BiH? Kolega Avdić je, postavljajući pitanje, vezano za projekat CIPS-a i njegovu realizaciju, između ostalog, utvrdio da je angažiranje određenih sredstava kod firme OPTIMA nanešena politička i materijalna šteta Vijeću ministara i politička i materijalna šteta Parlamentarnoj skupštini BiH, jer se kao poslanik ove skupštine ne osjećam apsolutno nikakvu odgovornost zato i držaim da je, apsolutno, neprihvatljivo i neumjesto da se sporna pitanja, za pitanja koja su vezana za realizaciju projekta CIPS-a vezuje odgovornost Parlamentarne skupštine. Hvala lijepa.
Zahvaljujem uvaženom zastupniku gospodinu Hilmi Neimarliji. Za ispravku navoda uvaženi zastupnik gospodin Avdić.
Sasvim je jasno, ja nisam nigdje pomenuo materijalnu odgovornost ili štetu, rekao sam moralna i politička a materijalna ne. Vi ste rekli i materijalna. Ne materijalna. Ja se izvinjavam. Rekli ste moralna i materijalna. Ja sam rekao moralna i politička. To je sasvim jasno. Drugo, ja imam pravo na mišljenje gospodine Neimarlija. Uvažavam i vaše, ali imate i vi, jednostavno, obzira prema tome što sam ja rekao. To je moje mišljenje i smatram da je nanešena kako da ne i moralna i politička šteta Parlamentarnoj skupštini BiH, jer je ona dala povjerenje Vijeću ministara i u tom kontekstu osjećam odgovornost kako da ne. Hvala vam. 15
Zahvaljujem uvaženom zastupniku gospodinu Avdiću. Riječ ima uvaženi zastupnik gospodin Hilmo Neimarlija a neka se pripremi uvaženi zastupnik gospodin Bilbija.
Zaista, izvinjavam se ako sam upotrijebio riječ materijalna kao grešku. Kolega Avdić je govorio doista o političkoj i moralnoj odgovornosti. Ja imam puno pravo da zatražim od kolege Avdića da drži odgovornim one koji su u ovom slučaju izabrali Vijeće ministara i da odgovornost prihvate oni koji su ga imenovali a da političku i moralnu odgovornost ne prenosi na cijeli Parlament. Toje moje pitanje koje sam uputio Kolegiju zašto se u ovom slučaju ne reagira na poistovjećivanje grupacije ili jedne stranke sa Parlamentarnom skupštinom BiH, jer ja kao poslanik i stranka kojoj pripadam nemamo, aposlutno, nikakve odgovornosti ni političke ni moralne.
Zahvaljujem uvaženom zastupniku gospodinu Neimarliji. Rijeć ima uvaženi zastupnik gospodin Avdić.
Ja uopće nisam govorio o moralnoj i političkoj odgovornosti Parlamenta. Govorio sam od doministra Prlića a rekao sam da je Parlament dijelom odgovoran za ono što se dešava u Vijeću ministara i realizaciji projekta CIPS-a, i u tom kontekstu ako sam bio neprecizan u formulaciji, ja se izvinjavam, ali govorio sam o novoj političkoj odgovornosti, prije svega, doministra u Vijeću ministara i ništa više.
Zahvaljujem uvaženom zastupniku gospodinu Avdiću. Rijeć ima uvaženi zastupnik gospodin Bilbija a neka se pripremi uvažena zastupnica gospođa Violeta Kamberović.
Poštovana gospodo, s obzirom da smo mi na proteklim sjednicama Parlamenta verifikovali nekoliko sporazuma u prevozu robe i putnika, recimo, sa Švajcarskom, Njemačkom i još nekim zemljama, iskoristio bih priliku da postavim pitanje predstavnicima Vijeća ministara, vidim da je tu prisutan i gospodin Mihajlović. Da li je Vijeće ministara radilo šta na pripremi, odnosno potpisivanju Sporazuma sa zemljama koje okružuju BiH, recimo sa SRJ, jer rješavamo sa Švajcarskom i ostalim a ja koji živim u Gradišci nemam priliku da jednom autobusom redovnom linijom idem autoputem preko Hrvatske, stignem recimo u Beograd za četiri sata, moram da putujem osam sati lošijim putevima i gubim više vremena. Ako je ministar u mogućnosti da odgovoi na ovo pitanje. Hvala vam.
Zahvaljujem uvaženom zastupniku gospodinu Bilbiji. Da li ministar Mihajović, evo ministar Mihajlović će pokušati dati odgovor odmah. 16
Poštovano Predsjedništvo, poštovani narodni poslanici, poštovani ministri, dozvolite da ukratko dam odgovor uvaženom poslaniku Željki Bilbiji. On je i tamo u toku da Savjet ministara, odnosno Ministarstvo civilnih poslova i komunikacija po svom programu radi, pored ostalog i na zaključivanju određenih ugovora i sporazuma iz domena saobraćaja. U toku su razgovori na nivou eksperata između SRJ i BiH. Prva faza razgovora je završena. Očekujemo da ćemo na sledećoj sjednici Savjeta ministara utvrditi prijedlog i uputiti Predsjedništvu BiH u dalju proceduru, odnosno to će vrlo brho, ja se nadam, doći na ratifikaciju u ovaj parlament. Prema tome, taj dio posla je u završnoj fazi, očekujemo da se samo ispoštuje ova procedura oko Predsjedništva i ratifikacije na Parlamentu. Što se tiče Hrvatske, također su razgovori pri kraju završeni i ja se nadam da ćemo mi uskoro otkloniti sve ove prepreke o kojima je uvaženi poslanik govorio da ćemo moći uspostaviti normalnu komunikaciju saobraćajnu izeđu naših susjednih zemalja.
Zahvaljujem ministru gospodinu Mihajoviću na odgovoru riječ ima uvažena zastupnica gospođa Violeta Kamberović. Da li se još neko prijavljuje?
Dame i gospodo, uvaženo Predsjedništvo, ja sam na našoj pretposlednjoj sjednici Predstavičkog doma obećala da ću postaviti jedno pitanje i evo koristim priliku sad da ga postavim. Upućeno je Kolegiju i predsjednicima Klubova a glasi. Do kada će pojedini zastupnici, poslanici, napuštati sjednice prije isteka bez obrazloženja? Smatram da svi koji ovdje sjedimo, sjedimo voljom naroda i u skladu s tim treba i da se ponašamo. Hvala.
Zahvaljujem uvaženoj zastupnici gospođi Violeti Kamberović. Ovim smo završili točku postavljanja zastupničkih pitanja. Ja predlažem da napravimo pauzu do jedan sat, do početka ove zajedničke sjednice, obzirom da ovdje treba uraditi neke tehničke stvari, a onda mi nastavljamo poslije zajednički. [[PAUZA]] Mi sto stali kod točke 3. Ad.3. Izviješće o izvršenju Proračuna institucija BiH i međunarodnih obaveza BiH za 2001. i izviješće o izvršenju Proračuna institucija BiH i međunarodnih obaveza BiH za razdoblje 1. do 3. mjesec 2002. godine Da li ispred Vijeća ministara ima potrebe obrazlagati? Nema potrebe. Otvaram rasprvu o ovom izvještaju. Izvještaj ste svi dobili i na kraju ovaj izvještaj usvajamo. Dobili smo mišljenje naše komisije za finansije i budžet. Jesu li ga svi dobili? Komisija je u najkraćem predložila ovom zastupničkom domu da prihvati izvještaj o izvršenju budžeta institucija BiH i međunarodnih obaveza BiH za 2001. godinu. 17 Također, Komisija predlaže da prihvatimo izvještaj o izvršenju budžeta institucija za period 1. – 3. 2002. godine. Ko se javlja za riječ? Riječ ima uvaženi zastupnik gospodin Vilić.
Gospodo predsjedavajući, gospodo ministri, do duše jedan – dva koliko ima ovdje, kolege oslanici, htio bih kazati par riječi, jer sam i član Komisije za finansije i budžet i moram danas iskazati svoje nezadovoljstvo, ne samo ovim izvještajem, nego kako mi to radimo u ovom mandatu. Ako se sjećate mi smo prošle godine, pred Novu godinu, negdje usvojili reglans budžeta za 2001. godinu, pa smo onda budžet za ovu godinu znate i sami po hitnom postupku usvojili. Drugim riječima, vrlo malo ili nikako smo imali prostora da uopšte raspravljamo o ovoj vrlo važnoj istoj problematici. Mi danas imamo na dnevnom redu izvršenje budžeta za 2001. godinu. Danas je 16.07.2002. godine, znači, sa vrlo značajnim zakašnjenjem. Dalje, već ako je zakašnjenje ovako naprvljeno evo ovako kako jeste, bar da je učinjena revizija što se tiče izvršenja budžeta za prošlu godinu pa da ovaj parlament ima o čemu raspravljati. Mi faktički danas možemo samo ovo primiti k znanju i sačekati da se učini revizija i da vidimo kako se taj dinar trošio, je li korektno, valjano ili je nastavljena praksa kakvu smo imali u prethodnom periodu. Na Komisiji, ja moram kazati, faktički, nije bilo ni rasprave. Nije se imalo o čemu raspravljati. Jer, ovo je, u stvari, svi budžetski potrošači su dali koliko su potrošili za prošlu godinu, to se sumiralo u ovom materijalu i dalo Komisiji. Dakle, bez bilo kakve analize i mogućnosti da se ostvari istinski uvid u način trošenja ovih sredstava. Ja toliko.
Zahvaljujem uvaženom zastupniku gospodinu Ramizu Viliću. Ko se još javlja za riječ? Rijeć ima Uvaženi zastupnik gospodin Senad Šarganović.
Ja uvažavam svog kolegu, ali ja stvarno nigdje nisam pročitao u dinarima. Možda ima još neki izvještaj. Dinara nemamo mi.
Zahvaljujem uvaženom zastupniku gospodinu Šarganoviću. Ko se još javlja za riječ? Za zaključujem rasprvu ako niko nema. Komisija je sugerirala da prihvatimo izvještaj. Da li predstavnik komisije želi da obrazloži? Je li vi predlažete da se prihvati? Riječ ima uvaženi zastupnik gospodin Hilmo Neimarlija.
Ne bih da otvaram raspravu, naravno, ali mislim da je kolega Vilić iznio mišljenje sasvim punovažno. Komisija je s jedne strane konstatirala da je izvještaj o izvršenju Budžeta došao kasno i, također, da me u izvještaju stavila do znanja da nije izvještaj analizirala. Budući da je izvještaj došao kasno, to zakašnjenje je takve naravi da je potpuno nelogično da 18 uz njega nije išao izvještaj Komisije za reviziju. Očigledno, Komisija nije imala prvo od nas da traži da izvještaj usvajamo, nego da ga primimo kao inforamciju do prispijeća izvještaja Komisije za reviziju i određena prema izvještaju kao takvog.
Zahvaljujem uvaženom zastupniku gospodinu Neimarliji. Rijeć ima uvažena zastupnica gospođa Emina Zaćiragić. Evo, sad je tu i ministar pa može odgovoriti na pitanja.
Ja pozdravljam sve prisutne. Komisija je radila uobičajenim metodama kako to radi. Izvještaj ima sve podatke, prema kojima se može analizirati stanje. Ima tabelarni prikaz, ima prikaz u uvodnom dijelu tako da svaki poslanik može vidjeti sve što je u izvještaju analizirano. Komisija nije imala potrebe da prepričava izvještaj. Mislim da ne bi trebalo miješati ovdje reviziju institucija BiH sa ovim izvještajem. Ja kao predsjedavajući Komisije za budžet i finansije sam tražila odgovore da za reviziju da one analize koje su završili dostave na vrijeme Komisiji i Parlamentu, kako bi mogli započeti sa tim radom u vezi revizija. Ja imam obavještenja da su neke revizije završene. Oni čekaju da to kompletiraju i dostave. To je potpuno poseban postupak i posebna metoda a mislim da poslanicima to može da skrati postupak da bi sagledali taj izvještaj. Ako se nisu udubljivali u izvještaj, izvještaj, stvarno, ima sve elemente na osnovu kojih se može procijeniti kako je izvršen Budžet za prošlu godinu i tri mjeseca ove godine. Mislim da ne možete to nikako vezivati za izvještaj Ureda za reviziju, jer ima to potpuno drugu funkciju. Hvala lijepa.
Zahvaljujem uvaženom zastupnici gospođi Emini Zaćiragić. Da li se još neko javlja? Da li ministar trezora gospodin Domazet želi riječ? Predlažete li šta? Dobro, ako se niko ne javlja, obzirom da je Vijeće ministara uputilo ovaj izvještaj da je Komisija preporučila da se izvještaj usvoji. Ja ću to stviti na glasovanje i, ako ja smatram da pitanje revizije i pitanje ovog izvještaja da su sasvim odvojene stvari i da, kad mi dobijemo izvještaj o reviziji, to ne znači da mi ne možemo analizirati i pozvati ako treba koga na odgovornost. Znači, ako nemate nekih drugih prijedloga, evo riječ ima uvaženi zastupnik gospodin
/Govori sa mjesta i ne čuje se izlaganje/
Evo, riječ ima ministar Domazet.
Moram istaći da je izvještaj u ovoj godini znatno kasnio zbog čitave procedure koju smo imali i u prošloj godini i rebalansa i, moram istaći posebno prelaska prelaska na novi sistem informacija koji je utemeljen na projektu trezora i uvođenja glavne knjige zasnovan na informatičkim, odnosno kompjuterskim tehnologijama. 19 Mi smo u prošloj godini imali dvije vrlo značajne aktivnosti. Jedna je bila uvođenje jednog novog sistema u kome je realiziran projekat postavljen zajednički sa YUS trežerijem Ministrstvom trezora američkim, koji je realizirao jedan značajan projekat uz velika finansijska ulaganja, koji nam omogućava da danas, dakle, veću ovoj godini imamo jedan do krajnjosti svršen sistem, sistem informacija u vezi sa javnom potrošnjom. Vi ćete vidjeti da mi za ovu godinu imamo, tako reći, onlajn informacije o budžetskoj potrošnji. U prošloj godini smo paralelno stim imali i onaj stari sistem knjigovodstva utemeljen na ručnoj obradi, utemeljen na izostanku koordinacije između različitih korisnika, korisnika proračuna. U situaciji ekspanzije tih institucija BiH problem se izuzetno komplicirao, jer izostanak urednog knjigovodstva u svakoj od institucija ugrožava problem izrade jednog konsolidiranog bilansa i to su bili problemi koji su najviše uticali na to da je dolazilo do kažnjenja, došlo do kašnjenja ovakvog jednog proračuna. Predsjedništvu je prezentiran taj problem i Vijeće ministara i ovo što mi prezentiramo, to, zaista, može biti u svim aspektima predmet kritika, predmet i političkih procjena, ali ja ono što mogu da kažem, to je da se to više nikad neće ponoviti, jer je riječ o jednom novom sistemu koji već sada funkcionira i pruža nam, kažem, onlajn u realnom vremenu informacije. Vi ste svjedocima da je sistem iz temelja promijenjen da su nove interne revizije uvedene da ostvarujemo znatno veću koordinaciju sa Uredom za reviziju i u tom pogledu je, zaista, progres izuzetno velik. Ja molim, jednostavno Parlament za razumijevanje za tu situaciju, a konačan efekat, konačan nalaz biće nalaz revizije, koja će, koja obavlja već reviziju pojedinih korisnika budžetskih sredstava i revizija bilježi velike rezultate u smislu unapređenja kvaliteta. Kad uporedimo prvu reviziju sa ovim što sad imamo, vidljivo je da su kod svih korisnika, skoro je primijetan veliki progres. Dakle, izvještaj o izvršenju za 2001. godinu, mislim da, rasprvljajući ga u ovo vrijeme, zaista je deplasirano. Ali, ja molim za razumijevanje i to je ono što se više nikad neće dogoditi. Što se tiče izvještaja za prva tri mjeseca, on je, jednostavno, evo sad se našao na Parlamentu a izvještaj za šest mjeseci može biti već sledećih desetak dana pripremljen. Hvala vam lijepo.
Zahvaljujem ministru gospodinu Domazetu. Riječ ima uvaženi zastupnik gospodin Mirko Mijatović.
Ja uvažavam ovo ministar što je rekao, ali mene kao poslanika interesuje, ipak, jedno vrlo praktično pitanje. Niste odgovorili gospodinu Neimarliji uvođenje nove tehnike, praćenje itd. sve to stoji, ali opet to ljudi te programe pune i prazne Budžet. Ali, da se nešto ne događa baš u tom smislu, najočitiji primjer, ja ne znam zašto to mi kao poslanici ovdje baš malo i ne potenciramo. Mi imamo često situaciju da zbog toga što se ne mogu isplatiti najobičije dnevnice, ne može da se održi Ustavna komisija i mnoge komisije Parlamenta, a s druge strane vidimo, mkar na televiziji kako ministri, pomoćnici ministara, različite komisije Savjeta ministara ili iz Doma naroda, evo pomenut ću gospodina Sejfudina Tokića, ja mislim da je stalno na putu. Ja mislim da ne plaća iz svog džepa. Prema tome, može ovo biti na prvi pogled bizarna stvar, ali gospodine ministre i pored toga, što imate sada bolji sistem praćenja, ja ne znam zašta da mi u ovom trenutku glasamo osim da primimo k znanju, jer ,zapravo bez provjere koju može učiniti jedino revizor i kome smo mi iskazali puno povjerenje, prilikom 20 podnošenja izvještaja za prošlu godinu, ja ne znam čemu bi drugome služio tromjesečni izvještaj, jer, zapravo mi ne znamo da li je utrošak tih sredstava tačno onakav kako je to predviđeno Budžetom BiH, koji smo mi usvojili ovdje. Kad ispraznite sve stavke i kad nam budete podnosili zvršni izvještaj sa provjerom revizora, u tom trenutku ja bih vam mogao nešto vjerovati, a unaprijed, iz prostog razloga, što neki dan nije održana Ustavna komisija, jer nije bilo, mi nismo tražili ni poslaničke dodatke, evo koje neredovno primamo, evo trenutno ja sam otišao da provjerim, kažu otišli po pare. Pa gdje li su te pare? Gdje ih držite, ja stvarno ne znam. Da li vam je potrebno ponijeti toliko, putovati toliko, također, ne znam, ali da li će danas stići, također, ne znam, ali hajde nekako ćemo preivjeti, ali većina nas, ipak,nemamo toliko novca da bi priuštili sebi po tri mjeseca dolaziti na komisije parlamentarne koje su uslov rada Parlamenta, a da nam ne budu plaćeni makar putni troškovi, jer to moramo učiniti da bi došli da prisustvujemo komisijama.
Zahvaljujem uvaženom zastupniku gospodinu Mirku Mijatoviću. Riječ ima ministar gospodin Domazet.
Mislim da se svi mijenjamo. Jer, ovo što se vama sad prezentira, to je nekada bio jedini izvještaj, koji ste i vi i neke druge prethodne skupštine, odnosno parlamenti usvajali. To što smo mi unaprijedili sistem kontrole i uveli i reviziju, razvili reviziju, to vjerovatno treba da prihvatimo kao samo viši kvalitet. Ovo su neke preliminarne informacije. Ja želim da istaknem, povodom ovog pitanja, da mi imamo jasne dokaze o tome da smo osigurali budžetsku disciplinu svih korisnika budžeta i to je ono što je za javne prihode, možda najvažnija stvar. Ja sam bio ovdje samokritičan u smislu da naš informacioni sistem nije osigurao brzinu, transparentnost i efikasnost u prvo vrijeme. Inače, mi smo provodili sistem kontrole. Mi nismo u najteže vrijeme dozvolili da dođe do probijanja. To najteže vrijeme je bilo tamo negdje u oktobru, novembru, decembru prošle godine i kako vidite mi nemamo probijanja Budžeta. Minemamo probijanja Budžeta ni za ova tri mjeseca. I ja mislim da su to najvažniji indikatori koji mogu da posluže da se mirne savjesti može prihvatiti, prihvatiti izvještaj. A za dublju analizu, mi imamo uvijek vremena i prostora i kroz pitanja i kroz pojedine analitičke materijale koje ćemo uraditi na osnovi inicijativa Vijeća ministra a i na osnovu vaše inicijative. Eto, u tom smislu sam htio da dam dodatno obrazloženje sa jednim ne podijeljenim utiskom da mi imamo veliki napredak u kontroli javnih prihoda u osiguranju finansijske discipline i da ćemo u ovoj godini imati izuzetan napredak u vezi sa efikasnošću informacionog sistema kojim raspolažemo. Hvala lijepo.
Zahvaljujem ministru Domzetu. Riječ ima uvaženi zastupnik gospodin Boro Bjelobrk, a nek se pripremi uvaženi zastupnik gospodin Kovačević.
Evo nekoliko novih inicijativa, jer pretpostavljam da svaki izvještaj služi za sumiranje nekih stečenih iskustava i vjerovatno u tom smislu svako od nas je u poziciji da dođe, uslovno 21 rečeno novoj pameti, a prije svega plediram da se novac puno racionalnije troši. Ja moram priznati da do dana današnjeg mi od Vijeća ministara specijalno od vašeg trezora uvaženi ministre nemamo odgovor ....Komisije za finansije i budžet, posebno revizorski izvještaj. Mi smo tražili, već ste propustili dva roka za pisane informacije ovom parlamentu o stanju pojedinih sredstava. Dakle prvo tražim da danas zaključimo da slijedom postojećih zaključaka Parlamentarne skupštine Vijeće ministara i vaše ministarstvo odgovori već na postavljene zadatke. Drugo, ja želim vjerovati u vaše nesporne da kažem nastojanja da Bosna i Hercegovina i svojom budžetskom politikom popravlja svoj međunarodni položaj i u tom smislu mislim da je krajnje vrijeme da do kraja godine se upustimo u jednu operaciju koja bi bila ponovno dokazivanje stvarnog boljiteta Bosne i Hercegovine pred međunarodnim finansijskim institucijama. Jedne prilike sam svama u ličnom razgovoru spomenuo moj događaj sa Hermens bankom u Njemačkoj gdje za sada spadamo u sedmu rizičnu kategoriju. Mislim da uz relativno male napore Vijeća ministara, čak i finansijske naravi i uključujući moguće aranžmane sa bar nekolicinom značajnih bosansko hercegovačkih firmi mi možemo pristupiti jednoj akciji gdje se može dokazati da imamo ipak puno povoljniji stepen boniteta kod međunarodnih finansijskih institucija. To će donjeti da kažem i do bržeg priliva sredstava u Bosnu i Hercegovinu i u puno produktivniji privredni i finansijski razgovor. Treće, ja bi zamolio da već sada pristupite realizacije zahtjeva koji smo poslali pred ovom parlamentarnom skupštinom, a proistekla iz ciljeva uvođenja revizije u Bosni i Hercegovini, a to je uz finansijske podatke da nam dostavljate faktore mjerljivosti. Da vas podsjetim po Poslovnikom Parlamentarne skupštine treća od četiri ključne kategorije kojom se bavi ova predstavnički dom je monitoring. Nama u vašim izvještajima još uvijek nedostaju podaci dakle, trošimo novac, ali u odnosu na proklamovane planske ciljeve šta smo za taj novac napravili. Hvala lijepo.
Zahvaljujem uvaženom zastupniku gospodinu Bjelobrku. Riječ ima uvaženi zastupnik gospodin Kovačević.
Poštovani svi prisutni današnjoj sjednici, ja stvarno ne znam o čemu mi danas da diskutujemo u ovoj tačci. Prvo prošla godina je prošla davno prošla i zaboravljena. To je izvještaj kao završni račun u preduzeću, to je završni račun. Mi cifre ne možemo mijenjati. Ako je neko pogriješio nešto ili to možemo tražiti da se izvadi koliko su putni troškovi ili putovanja ili neke analize ako nas interesuju. Ali to je, možemo sad postaviti zahtjev, ali ne možemo sada toliko globalno taj izvještaj, odnosno toliko ga detaljisati pa da sada kažemo svaku stavku da obrazlažemo, da pravimo elaboraciju. Onda bi se samo bavili tim. To čak nije ni Komisija imala pred sobom. Prema tome, ja predlažem da mi stvarno ne trošimo đabe vrijeme, da mi ovaj, onaj izvještaj verifikujemo unapređeno je, mislim nisam ja da nešto govorim o tome, ali sigurno od kada postoji ovo ministarstvo za trezor da je poslovanje finansijsko unapređeno, da se određene primjedbe što su prije stavljane, da se tu uvodi red, da je došlo dobra je i ovo sreća 22 da imamo ostvarene prihode. Nije samo da gledamo rashodnu stranu da li smo potrošili neko putovao, da li su i prihodi ostvareni. Znači ovdje se ostvaruju i prihodi i rashodi i da se budžet drži pod kontrolom, da se disciplinovano izvršava ...Hajmo mi sad dat zadatak za 6 mjeseci hoćemo uz izvještaj da napravi se i revizija, ali revizija to je posebna tačka da li ćemo je usvojiti. Iako sumnjamo u neke stavke koje su sad pozicija, hajmo reći da nam se dostavi za 6 mjeseci uz ovaj izvještaj budžetu da nam se dostavi posebno izvještaj o troškovima koje je neko ovdje spominjao. Jel to ...ili su putni. Prije ja znam stotine godina direktorovanja da su uvijek ko god izađe šta diskutovati na sjednicama, prije zborova radnika bilo samo udara po reprezentaciji, putnim troškovima i dnevnicama, da su to glavne bile diskusije. Prema tome hoćemo li se mi vračati u ta vremena ili ćemo tamo obezbjediti neke pozicije i stavke da vidimo mi da to pogledamo, ali stvarno mi ovaj za tri mjeseca ovo što je ostvareno u prihodima i rashodima i što je prošle godine još pogotovo bilo, mi kada je tako propisano Ustavom Bosne i Hercegovine, odnosno Poslovnikom našim da mi to razmatramo, a mogli bi, ti podaci, jer mi stvarno ne možemo one cifre promjeniti, niti analitički ući da li je knjigovodstvo dobro to proknjižilo ili nije. A ovo je napredak s trezorom i revizijom i mi očekuje se sigurno da i što se tiče međunarodnih institucija i svega toga da je stvarno pomak i ovaj napredak u sistemu i trezora i trezorskog poslovanja i da je sve koncentrisano tu na jednom mjestu da se vidi da ne mogu ni ministarstva zaduživati se bez veze i naručivati robe, praviti troškove itd. da stvarno neko mora da odgovara od ministara ako bi se takvi pojavili. Ali je tu trezor da ga prije u tome spriječi i to je funkcija trezora da neda da neko troškove pravi, jer se plaćaju troškovi koji nisu planirani budžetom. Prema tome ja stvarno i kao zamjenik predsjedavajući Komisije za budžet smatram da to treba usvojiti i vama predlažem da džabe to. Ako ima zadataka možemo postaviti sad izaći i kažemo tražim za 6 mjeseci da mi se dostavi uz taj izvještaj još ovo, ovo, ovo i ovo. Eto hvala.
Riječ ima uvaženi zastupnik gospodin Kulenović.
Dame i gospodo sve vas pozdravljam. Ja ću reći nekoliko riječi o, u vezi s ovom tačkom dnevnog reda i kao član Komisije za financije i budžet i kao poslanik u ovom parlamentu. Dakle sve ovo do sada što se govorilo u vezi s ovom tačkom dnevnog reda stoji, međutim ja bih rekao da se oko ove tačke dnevnog reda ima mnogo štošta diskutovati i staviti pod lupu. ja ne bih se složio s nekima koji su govorili maloprije. Mi smo na Komisiji za finansije i budžet i ja sam baš insistirao da moja diskusija i uđe u zapisnik tamo. Čak sam računao da će predsjednica to u vidu nekog zaključka, a vezano za ovaj izvještaj kojeg smo danas dobili na klupe i o tome kazati, zapravo o onome šta sam ja govorio tada. Naime, evo jednog ovako detalja koji je meni pao u oči, radi se o izvršenju budžeta za 2001. godinu. Kasnije sam to uspoređivao sao podacima i izvršenjem za ova tri mjeseca i onako smatram da je sve krucijalno, a naročito je za mene krucijalno pitanje vezano za povrataka. Ministarstvo za ljudska prava i izbjeglice je transparentno kao i sva ostala ministarstva nam ovdje prezentiralo podatke i evo ovdje se kaže za 2001. godinu da su tekući grantovi za program za program izbjeglica izvršen molim vas za čitavu godinu sa 22,27%, 22,27%, a sve ostale stavke unutar ovog ministarstva neke su čak i probijene, a neke su 23 približno do 100%. Veseli me podatak da je ova ista stavka za prva tri mjeseca 2002. godine je u iznosu čini mi se od 25%. Dobro bi bilo da nam gospodin ministar odgovori zašto je to tako, kako se to ne bi ponovilo za ovu godinu 2002. godinu. Mislim da je to jedno od najvažnijih pitanja u ovoj našoj cjelokupnoj zbilji. Hvala vam.
Zahvaljujem uvaženom zastupniku gospodinu Kulenoviću. Riječ ima uvaženi zastupnik gospodin Malkić.
Gospodine predsjedavajući, kolege poslanici, uvaženi gosti, ja ću samo zatražiti jedno pojašnjenje. Naime radi se o prihodima po osnovu, prihodi koje budžetu Bosne i Hercegovine obezbjeđuje Regulatorna agencija za komunikacije po osnovu prihoda naknade za korištenje spektra frekvencija. Naime radi se o sledećem. U Izvještaju o budžetu za 2001. godinu na strani 3 rečeno je sledeće: - Po osnovu doprinosa za korištenje spektra frekvencija ukupno je fakturisano 6.702.674 marke, a do momenta sačinjavanja ovog izvještaja naplačeno je 5.500.110 maraka, nenaplačena potraživanja su dole prikazana u iznosu kako piše ovdje i onda je rečeno naplačena potraživanja po ovom prihodu biće, prestavljaće prihod u budžetu za 2002. godinu. Dakle iznos od 1.697.564 marke treba da bude prihod u 2002. godini. U 2002. godini za prethodna tri mjeseca za izvještajni period od tri mjeseca prikazan je prihod 1.443.500, što jasno ukazuje da ova sredstva nisu ušla u budžet. Tražim pojašnjenje zašto to nije ušlo i ko je odgovoran da mi milion i ovaj još dodatni iznos, znači skoro dva miliona maraka nije u budžetu, a negdje vise kod nekih drugih i zašto Regulatorna agencija nije, zašto u izvještaju za izvještajni period od ova prethodna tri mjeseca to nije unešeno, već je ovdje rečeno i čak šta više prikazano manji iznos nego što bi realno trebao biti. Tražim pojašnjenje po tom pitanju. Hvala.
Zahvaljujem uvaženom zastupniku gospodinu Malkiću. Ministar, riječ ima ministar gospodin Domazet.
Neko je ovdje spominjao poduzeće, pa i ja da kažem, znate u poduzeću proizvodnja proizvodi, marketing realizira, a finansije prikazuju izvještaje. Prema tome ja vam mogu dati objašnjenje, a zašto je to tako treba pitati agenciju, treba pitati Ministarstvo civilnih poslova itd., no ja se nadam da nećete ostati uskraćeni za odgovor. Kako ste mogli vidjeti kod ovih prihoda za naknadu, prihoda za korištenje frekvencionalnog spektra najveći dužnik je Eronet. Tu imamo veliki problem, vi znate, većina vas iz Federacije znate da je Eronetu status nedefiniran. On je kroz neke transformacije postao privatna kompanija, a smatra se da su to bile nelegalne operacije da je on u suštini državna kompanija. Po tom osnovu on bi trebao da dobije pravo na korištenje frekvencionog spektra bez naknade. A mi smo napravili nekakvo polovično rješenje, jer eto dok je ovakav njegov 24 status treba mu fakturirati, ali desio se problem da CRA Centralna regulatorna agencija neće da mu da licencu. On defakto koristi frekvencioni spektar. Dakle koristimo usluge ERONET- a kroz mobilnu telefoniju, ali on nema licencu. Nema dozvolu. Tako da je to pravno jako nedefinirano i jedino što je naplačeno, naplačeno je tih 500 hiljada. Vlada Federacije treba da razrješi taj problem u kontekstu privatizacije Telekom kompanija. Mi bez toga nećemo moći napredovati u rješavanju ovog problema. Eto to je razlog zašto je ovaj iznos ne naplačen. Što se tiče prvog pitanja, što se tiče prvog pitanja vezanog za tekuće grantove odgovor je vrlo jednostavan, nismo imali para da realiziramo ove grantove. Nismo mogli podržati sa planiranim iznosima povratak izbjeglica, jer je veliki dio tih sredstava bio utemeljen na prihodima od sukcesije ako se sjećate je li. Usvojili smo budžet, a nismo usvojili izvore iz kojih će se taj budžet finansirati i zato je taj tako drastično ostvarenje prikazano. Mislim da ste vi s pravom reagirali što se tiče 2002. godine tu su mnogo stabilniji izvori i mislim da će tu biti ostvarenje sukladno zacrtanoj politici. Hvala lijepo.
Zahvaljujem ministru Domazetu. Jesu li objašnjenja dovoljna da možemo dalje nastaviti. Da li se još neko javlja za riječ? Riječ ima uvaženi zastupnik gospodin Vilić.
Ja se izvinjavam što se javljam drugi put, ali objektivno moram. Ja hoću vjerovati da je napravljen napredak. Ali koliki napredak. Na temelju čega danas mi raspravljamo i dolazimo do zaključka da je učinjen napredak. Jel to napredak kada nam dođe izvještaj o izvršenju budžeta u sedmom mjesecu naredne godine. To za mene nikakav napredak nije. Dalje, mi danas moramo vjerovati ciframa koje ste vi dali. Ja na to nisam spreman više. Nisam spreman prije svega ovoliko zakašnjenje ne prati revizija. To da nismo probili stavke, pa bila bi bruka i sramota da probijemo, kada smo rebalans budžeta napravili pred Novu godinu i pokrili sve što je trebalo pokriti. To nisu temelji na kojima danas možemo kazati da smo napravili napredak. Dakle mene niste ubjedili. Možda ste druge. Vjerovatno revizija neće ni biti do isteku mandata ove skupštine. Vjerovatno mi nećemo biti ni u poziciji da osjetimo napredak čiji smo mi sudionici kao Skupština. Mi smo dali tamo ako se sjećate kada smo raspravljali o izvršenju budžeta za 2000. godinu ako me pamet služi jedno 18 zaključaka. Šta treba sve da urade pojedina ministarstv, kako da se ponašaju i danm se više ne desi ono što je bilo? Je li sad stanje drugačije ja iz ovoga što je nama dato ne vidim. To što kažete nije budžet probijen, ja maloprije rekoh zašto. Bilo bi bruka da je probijen. Ja toliko.
Zahvaljujem uvaženom zastupniku gospodinu Viliću. Riječ ima uvaženi zastupnik gospodin Šarganović.
Ja smatram da imamo mišljenje naše komisije imamo mišljenje i predsjednika i zamjenika komisije i sa predlogom da ovo usvojimo ovaj izvještaj, mi možemo zaključkom jednim obavezati Vijeće da nam za 6 mjeseci za sljedeću našu skupštinu napravi izvještaj. 25 No, međutim, ja želim da nas same posjetim da smo mi danas imali ovdje Visokog predstavnika. Čovjek traži od nas da mi brzo usvajamo, da mi donosimo neke stvari, da mi radimo, da mi donosimo, idemo u Evropu itd. Bože dragi o 2001. godini mi ovdje raspravljamo, ne vidim razloga. Ja bi želio drugo pitanje postaviti – Da li naše Vijeće ministara i resorni ministar prati stanje na tržištu novca i kako će Bosna i Hercegovina proći padom cijene dolara na tržištu novca. Hvala.
Zahvaljujem uvaženom zastupniku gospodinu Senadu šarganoviću. Ako se niko ne javlja, ja predlažem da mi ovaj izvještaj rastavimo u dva dijela. Da prvi dio bude Izvješće o izvršenju proračuna institucija Bosne i Hercegovine i međunarodnih obaveza za 2001., drugi dio da bude ovaj izvještaj za ova prva tri mjeseca. Mi imamo obavezu usvajanja devetomjesečnog i godišnjeg izvještaja. Predlažem da se o ovom prvom izjasnimo, da ga prihvatimo. Vi ćete odlučiti glasovima hoćete li on biti prihvaćen ili neće, a da ovaj drugi dio prva tri mjeseca primimo k znanju. Evo to će biti, to je moj prijedlog. Ja predlažem znači da se izjasnimo o ovom prvom dijelu, znači Izvješće o izvršenju proračuna institucija Bosne i Hercegovine i međunarodnih obaveza Bosne i Hercegovine za 2001. Znači da ga prihvatimo, ako glasamo. Ko je za? Hvala. Ima li protiv? Hvala Ima li suzdržanih? Nema 34 koja su tu, 26 za, 6 protiv. Znači trebamo entitetsko. Ko je iz Federacije BiH za? Hvala. Iz Republike Srpske ko je za? Hvala. Iz Federacije 16, iz Republike Srpske 10. Znači usvojeno. Ovaj drugi primamo k znanju, ne moramo ni glasati. Prelazimo na četvrtu točku dnevnog reda. Ad. 4. Izvješće Komisije Kolegija o nastojanju za postizanje suglasnosti o amandmanima zastupnika Seada Avdića na Prijedlog zakona o društvu Crvenog križa/Crvenog krsta Bosne i Hercegovine U najkraćem izvještaj ste dobili. Nije postignuta suglasnost. Da li ima potrebe da se diskutira? Znači moramo provesti proceduru glasanja. Znači najprije glasamo o amandmanima uvaženog zastupnika gospodina Avdića. Imaju dva amandmana. 26 Ko je za amandman prvi uvaženog zastupnika gospodina Avdića? Ko je za? Hvala. Ima li protiv? Hvala. Suzdržanih? 34 koja su glasala 23 za, 10 protiv, 1 suzdržan i sada trebamo provesti ovaj dio drugi Ko je protiv iz Federacije Bosne i Hercegovine? Hvala Ko je protiv iz Republike Srpske? Iz Federacije bez glasova protiv, iz Republike Srpske 10 protiv, znači nije usvojen. Drugi amandman. Ko je za drugi amandman uvaženog zastupnika gospodina Avdića? Hvala. Ko je protiv? Hvala. Suzdržanih? Nema. od 34 koji su tu 24 za, 10 protiv, 1 suzdržan. Sada idemo ovaj drugi dio. Ko je iz Republike Srpske protiv? Hvala Ko je iz Federacije BiH protiv? Hvala Federacija bez glasova protiv, iz Republike Srpske 10 protiv, znači nije prošao. Sada glasamo o zakonu. Ko je za zakon bez amandmana? Hvala. Ko je protiv? Hvala. Suzdržanih? Od 35, 11 za, 21 protiv, 1 suzdržan. Znači nije prošao. Idemo dalje. Evo komentar ima uvaženi zastupnik Avdić.
Ja se izvinjavam stvarno što želim nakon glasanja kazati dvije riječi, a to je trudili smo se i pokušavali mukotrpno usaglasiti i postići politički koncezus oko ovoga zakona koji nije strateškog karaktera. To je nevladina institucija organizacija ljudi, društvo Crvenog križa. Šta više potrudili smo se i da dobijemo usaglašen stav Republike Srpske i Federacije, oba entitetska crvena križa sa Crvenim križom Bosne i Hercegovine da jednostavno podržavaju ovo što je bilo napisano u amandmanima. Ni to nije bilo dovoljno za ovo izglasavanje zakona i u tom kontekstu stvarno ja nemam više riječi oko ovoga. Sa amandmanima je usaglašeno, sa amandmanima i entitetski i Republike Srpske i Federacije.
Riječ ima uvaženi zastupnik gospodin Brka.
Sve je dobro što je gospodin Avdić rekao, samo ovo treba da kaže Alijansi, a ne Parlamentu. 27
Zahvaljujem uvaženom zastupniku gospodinu Brki. Prelazimo na petu točku Ad. 5. Izvješće Komisije Kolegija o nastojanju za postizanje suglasnosti u Predlogu zakona o koncesijama Bosne i Hercegovine U najkraćem nije postignuta suglasnost. Mi treba da završimo ovaj postupak. Riječ ima uvaženi zastupnik gospodin Mirjanić.
Gospodo poslanici, Prijedlog zakona o koncesijama Bosne i Hercegovine ponovo pred nama. Nema sumnje da je ovaj zakon potrebno donjeti radi ekonomske reforme i ekonomskog oporavka i Bosne i Hercegovine i Republike Srpske i Federacije Bosne i Hercegovine. Ono što želim da kažem jeste da mi je žao što se Kolegij Predstavničkog doma nije usaglasio. Ja sam pokušao da se postigne saglasnost na taj način što sam predložio neka rješenja, a između ostalog ta rješenja išla su ka onome tekstu koji je usvojio Dom naroda. Dakle moj pokušaj je bio da dobijemo danas tekst koji je identičan tekstu koji je usvojio Dom naroda i da on jednostavno danas Bosna i Hercegovina dobije zakon o koncesijama. Postoji i drugi put, a to je da mi danas donesemo zakon o koncesijama koji se razlikuje od onoga teksta koji je usvojio Dom naroda i da formiramo zajedničku komisiju. Ovaj drugi put je očito pred nama, ali je teži. Ključni razlog za prvi puta to je da danas usvojimo tekst identičan tekstu koji je usvojio Dom naroda je u sljedećem. U institucijama BiH i između institucija entiteta konkretno vlada entiteta postignut je dogovor oko teksta koji je usvojen u Domu naroda. Ako danas donesemo zakon o koncesijama, onda opet kroz Zajedničku komisiju moramo doći do teksta koji je usvojio Dom naroda. To je način da Bosna i Hercegovina dobije zakon o koncesijama. Žao mi je što evo na kraju mandata dolazimo u neke neprilike vremenske, ali eto, nećemo možda danas dobiti, nećemo moći dobiti konačan tekst zakona to je očigledno, ali ja očekujem da će Bosna i Hercegovina uskoro dobiti tekst zakona o koncesijama. Klub čiji sam ja član nastoji da do tog zakona dože- Hvala.
Zahvaljujem uvaženom zastupniku gospodinu Mirjaniću. Da li još neko želi? Da li predstavnici Vijeća ministara žele, pošto tu ima rješenja. Imate li potrebe komentirati? Nema. Evo riječ ima ministrica gospođa Azra Hadžiahmetović.
Prvo, ja ću iskoristiti priliku da pomenem da je ovaj zakon, odnosno razlog za donošenje ovog zakona sadržan u potrebi da se u što skorijem vremenu izradi usklađena zakonska regulativa o dodjeli koncesija pravnim licima u privatnom sektoru u područjima infrastrukture, javnih uslužnih djelatnosti i korištenja prirodnih resursa. Između ostalog ovaj zakon na državnom nivou je dio jednog paketa da uslovno tako kažem regulisanja pitanja 28 koncesija dakle i na državnom i na entitetskom nivou što znači da je rađen zajedno sa dva entitetska zakona o koncesijama. Svjesni važnosti, a pretpostavljam da smo svi svjesni važnosti usvajanja ovog zakonskog rješenja Vijeće ministara davno je utvrdilo ovaj prijedlog i on se odavno nalazi u parlamentarnoj proceduri. U Domu naroda su usvojene i određene izmjene, jednim dijelom u skladu sa dogovorenim izmjenama obzirom da je koordinacija između predstavnika entitetskih vlasti državnog minitarstva utvrdila određene potrebe za određenim izmjenama, ali je takođe utvrdila i prijedloge nekih amandmana nekih poslanika, posebno neke amandmane koje se odnose na promjenu sjedišta organizacja. Mislim da je tad bilo i malo odsustva razumjevanja s ozbirom da će entitetske direkcije biti u, konkretno recimo u Republici Srpskoj u Banja Luci sjedište entitetske direkcije za koncesije, odnosno komisije. A državni zakon je predvidio sjedište državne komisije za koncesije u Sarajevu. Tu je došlo i do nekih izmjena, odnosno uvažavanja amandmana nekih poslanika i u ovom pokušaju usaglašavanja kao što smo danas obavješteni nije postignuta saglasnost. Ja ću vas samo posjetiti da se zaista radi o jednom od vrlo važnih zakona za čitav paket da kažemo ekonomskih reformi u Bosni i Hercegovini, pogotovo onim ključnim oblastima koje se odnose na ifnrastrukturu i na sve ono što je u nadležnosti regulative države Bosne i Hercegovine. Apelujem i na ovaj dom jednako kao i na drugi dom da nađe formu da što prije usaglašeni tekst zakona bude objavljen. Ja ću vas samo posjetiti da je danas između ostalog i Visoki predstavnik u setu ekonomskih paketa da kažem, odnosno zakona za ekonomske reforme, pretpostavku za ekonomske reforme pomenuo i zakon o koncesijama. Zahvaljujem.
Zahvaljujem ministrici, gospodži Hadžiahmetović. Ja predlažem da se izjasnimo o ovom zakonu o koncesiji. Znači da završimo ovo glasanje. Ko je za? Znači zakon bez ikakvih amandmana, a onda o tom potom, sa izvještajem komisije, znači da nije postignuta suglasnost oko. Glasa se o zakonu. Amandmani, nije ništa usvojeno. Znači radi se o zakonu koje je predložilo Vijeće ministara. Ne, ne, bez onoga što je usvojeno u Domu naroda. Hvala. Ima li protiv? Nerma. Suzdržanih? Od 34 koji su glasali 34 za, znači zakon je usvojen. Ali evo obzirom da je u različitom tekstu biće neophodno da imamo komisiju za usuglašavanje. Možemo odmah formirati, donjeti zaključak i formirati komisiju od tri člana. Jel ima neko prijedlog?
Imam ja ispred Željko Bilbija. 29
Znači imamo dva prijedloga uvaženi zastupnici gospoda Omer Filipović, Željko Bilbija i još jednoga nam dajte. Evo uvaženi zastupnik gospodin Marko Amidžić prijedlog. Znači slažete se da donesemo zaključak da se formira komisija za usuglašavanje tekstova zakona o koncesijama Bosne i Hercegovine. Ko je za ovaj zaključak da formiramo komisiju u ovom sastavu? Hvala. Ima li protiv? Nema. Suzdržanih? Nema. Zahvaljujem. Znači formirali smo komisiju koja treba usuglasiti ovaj tekst zakona. Mi smo evo usvojili tekst koji je predložilo Vijeće ministara. Zahvaljujem. Prelazimo na šestu točku dnevnog reda. To je Ad. 6. Izvješće Komisije Kolegija o nastojanju za postizanje suglasnosti o amandmanu zastupnika Seada Avdića na Zakon o praznicima Bosne i Hercegovine Najkraće nije postignuta suglasnost. Da li se neko javlja? Ako ne javlja znači potrebno je ...amandman. Amandman da se o njemu znači izjasni i onda da se izjasnimo o zakonu. Ko je za amandman I uvaženog zastupnika gospodina Avdića? Hvala. Ima li protiv? Hvala. Ima li suzdržanih? Od 33 koji su glasali 22 za, 8 protiv, 1 suzdržan. Ko je iz Federacije Bosne i Hercegovine protiv? Nema. Ko je iz Republike Srpske protiv? Znači iz Federacije bez glasova protiv, iz Republike Srpske 10 protiv. Znači nismo usvojili amandman. Glasamo o zakonu. Ko je za Prijedlog zakona o praznicima Bosne i Hercegovine? Hvala. Ima li protiv? Hvala. Suzdržanih? 35 koji je glasalo, 6 za, 22 protiv, bez glasova suzdržanih. Znači nije prošao nema potrebe dalje. Prelazimo na sedmu točku. To je Ad. 7. Izvješće Komisije Kolegija o nastojanju za postizanje suglasnosti o proteklom osnivanju i funkcioniranju kulturnih centara između Vijeća ministara Bosne i Hercegovine i Vlade Republike Turske Uglavnom nije postignuta suglasnost. Da li neko želi riječ? Da li Vijeće ministara? Ne, radi se o Protokolu o osnivanju i funkcioniranju kulturnih centara između Vijeća ministara BiH i Vlade Republike Turske. 30 Predlažem da se izjasnimo. Ko je za? Za ovaj sporazum, ali sada moramo završiti ovaj. Moramo sad završiti postupak. Ovo je drugi krug. Hvala. Ko je protiv? Hvala. Suzdržanih? Hvala. Nemoramo. Od 34 koji su glasali 22 za, 10 protiv, 2 suzdržana. Idemo onaj drugi dio. Ko je iz Republike Srpske protiv? Ko je iz Federacije Bosne i Hercegovine protiv? Iz Republike Srpske 10 protiv, iz Federacije bez glasova protiv. Znači nije dobio. Prelazimo na osmu točku dnevnog reda. Riječ ima uvaženi zastupnik gospodin Hilmo Neimarlija.
Kada je na prošlom, pretprošlom zasjedanju našeg doma bila ova tačka kolega Jovanović je koliko se sjećam reagirao i kazao da se u međuvremenu od njezinog prvog postavljanja na ovaj dom ništa nije promjenilo u definiranju u formalnom karaktera ove veze Turske i Bosne i Hercegovine. Ja sam po onim materijalima koje sam imao stekao dojam i mislio da je se promjenilo, međutim nikog nije bilo iz Vijeća ministara. Ja bi zamolio ovo je treći puta da se nepovoljno izjašnjavamo o jednom bezazlenom sasvim normalnom civiliziranom da tako kažem sporazumu koji regulira odnose između dvije države i držim da se svi pomalo nelagodno osjećamo zato što nam se prvi puta dogodilo da jedan ovakav sporazum ne prihvatimo u prvom njegovom postavljanju na dnevni red. Ja bi zaista zamolio, mislim da prošli puta ga nismo prihvatili zato što niko iz Vijeća ministara nije objasnio o čemu se radi. Evo ni danas nije niko i ja bi zaista pozvao ako će se ponovno Prijedlog sporazuma slati ovom našem domu, apelirao bi na Vijeće ministara da pripremi odgovarajuću informaciju i da osigura razloge valjane da se spram ovakvog sporazuma više na ovaj način ne bi ovako postavljalo. Zaista, jer držim da ovo graniči sa nečim što nije primjereno ponašanju poslanika u jednom ovakvom domu. Hvala lijepo.
Zahvaljujem uvaženom zastupniku gospodinu Hilimi Neimarliji. Napominjem da je Dom naroda odobrio ovaj sporazum, a evo sada i Vijeće ministara neka pripremi izvještaj i ja mislim da se to opet može staviti na dnevni red u narednom periodu. 31 Prelazimo na osmu tačku dnevnog reda. To je Ad. 8. Zahtjev Vijeća ministara za razmatranje Prijedloga zakona o osnovama Javnog RTV sistema i Javnom RTV servisu Bosne i Hercegovine po hitnom postupku (član 105.) Kao što znate ovaj zakon proglasio je Visoki predstavnik. Vijeće ministara je dostavilo Prijedlog zakona sa zahtjevom da ga Dom usvoji po članu 105. Mi se najprije moramo izjasniti o zahtjevu da se razmatra po članu 105. Znači otvaram raspravu. Zatvaram raspravu i predlažem da se izjasnimo da se ovaj zakon raspravlja u skladu sa članom 105. Ko je za? Hvala. Ima li protiv? Hvala. Suzdržanih? Od 34 koji su tu 23 za, 10 protiv, 1 suzdržan. Znači moramo entitetsko. Ko je iz Republike Srpske za? Hvala. Ko je iz Federacije Bosne i Hercegovine? Hvala. Od znači Federacija Bosne i Hercegovine 21 za, Republika Srpska 3 za. Formalno bi trebalo ići usuglašavanje, iako mi možemo odmah to reći jesmo li se usuglasili. Znači nismo se usuglasili. Ide u redovitu proceduru. Znači moramo provesti čitavu proceduru, znači moramo se opet izjasniti i o zakonu komplet. Ko je za zahtjev da se raspravlja po članu 105.? Ovo je postupak nakon što se mi nismo usuglasili. Riječ ima uvaženi zastupnik gospodin Boro Bjelobrk.
Uvaženi predsjedavajući kao poslanik imam pravo na punu informaciju zašto, razloge zbog kojih se niste usuglasili i hoću da obavijestite javnost o tome.
Dobro, onda. Ne moramo sada pauzu, već ako bude onda ćemo.
[[govori s mjesta nije uključen mikrofon]] Molim vas koristim svoja poslovnička prava. Vi nemate pravo da kažem interno donositi neke odluke bez objašnjenja ovog doma. 32
Uglavnom mi ćemo napraviti onda pismeni izvještaj,prema tome nećemo nastaviti sad ovaj postupak. Prelazimo na sljedeću točku, jel tako dnevnog reda. Ostaje postupak da se usuglasimo, pošto nismo napravili pismeni izvještaj da se nismo usuglasili, a nismo se usuglasili, taj postupak odlažemo dok ne napravimo i dok svi ne dobijete pismeno objašnjenje. Pod 9. Riječ ima uvaženi zastupnik gospodin Mašić.
Prije svega obraćam se javnosti koja je prisutna ovdje. Ovo je sramota i treba svi sutra fino da objavite ko je zato da mi idemo smjernicom Mape puta, ko nije zato. Oni koji nisu zato očigledno neće da nam daju fin jedan razlog zašto oni nisu zato. Mi smo svi dobili ovaj meterijal ovdje koji od Predsjedništva BiH, od Sekretarijata. Predmet ažurirano stanje ispunjenosti smjernica Mape puta itd. itd. Kaže ovdje – stav evropske komisije je da je ispunjavanje svih 18 smjernica iz Mape puta za Bosnu iHercegovini do kraja ovog mjeseca uslov da se organizuje 11. Plenarna sjednica konsultativnog radnog tijela CTF u mjesecu julu itd. Ja stvarno ne mogu da vjerujem da mi apsolutno nismo ni zašta ni za kakav progres ni za Evropu. Ovo je katastrofa. Hvala vam.
Zahvaljujem uvaženom zastupniku gospodinu. Za repliku se javio uvaženi zastupnik gospodin Mirko Mijatović. Ništa, ne morate vi o tome sad voditi puno raspravu. Dobićete izvještaj pismeni i onda ćemo, a biće još sjednica, nije žurbe.
A evo ako je potrebno javnosti, pošto je uvaženi mladi gospodin prozvao, ja ću npr. odmah odgovoriti. Ja se izvinjavam mislio sam iskoristiti priliku, pošto je gospodin Eždaun pominjao ovaj zakon i zamolio da se usvoji, ja sam bio pripremio pitanje lično za gospodina Eždauna, ali eto na moju žalost nisam dočekao da postavim to pitanje, jer su drugi prije mene iskoristili to pravo. Dakle, evo mladi gospodinei tebi i široj javnosti obrazloženja zašto ja, a ja se nadam većina nas nije glasala da se po hitnom postupku usvoji ovaj zakon. Ja sam i prije govorio da se mi često udaramo u prsa kako smo za Evropu i kako smo za direktive EU. Međutim, ispostavlja se da upravo u prijedlogu ovog zakona nisu ugrađene smjernice i direktive EU. 33 Pojašnjenje. Dakle, da ne bi bilo zabune, lično podržavam donošenje zakona o Javnom radio televizijskom servisu Bosne i Hercegovine. Slažem se da on nije opcija, nego potreba kako je to rekao i gospodin Eždaun. Smjernice EU postoje dvije godine. Međutim, da vidimo malo šta kažu te smjernice EU. Rješenja data u pomenutom zakonu u suprotnosti su sa tom direktivom, a ona je 89/552 nazvanoj televizija bez granica. Naime, zakon o osnovama Javnog radio televizijskog sistema o Javnom radio televizijskom servisu Bosne i Hercegovine ovom mediju je osiguran privilegovan monopolistički status. On jedini ima pravo da signalima pokriva čitavo područje Bosne i Hercegovine iz čega proizilaze ekskluzivna prava čime su umanjena prava i ugroženi interesi komercijalnih televizija pored ostalog npr. A komiercijalnim televizijama svugdje u Evropi nisu oduzeta ta prava. Ako donesete da jesu ja sam spreman odmah da podignem zeleni karton. Nadalje, također su ugrožena prava i entitetskih javnih servisa koji postoje u Bosni i Hercegovini. Pomenuta direktiva naprotiv podrazumjeva da se emisije stanica koje se nalaze u vlasništvu države, ukoliko one poštuju zakon koji se primjenjuje u toj državi mogu primati i slobodno prenositi širom čitave EU. Nadalje, Zakon o osnovama Javnog radio televizijskog sistema i Javnom radio televizijskom sistemu Bosne i Hercegovine onako kako je predložen ne uvažava dokument Parlamenta savjeta Evrope, jer tamo kaže uloga i način vođenja nacionalnih radio televizija preporuka 748 iz 1975. godine gdje između ostalog stoji da je država tek povjerenik zadužen da ostvari javni interes da se sam taj interes mora elastično tumačiti i prepuštati debati čitave javnosti, a ne nekih posebnih grupa ma kako one bile dobronamjerne. A mi gospodo imamo već situaciju
Molim vas tri minute je replika, prema tome u potpunosti ne uvažava. Ja bi molio, mislim pošto je ovdje tema prilično ozbiljna i pošto se,
ja kao poslanik pozivam da sam protiv nečega što bi inače protiv čega nisam, onda mora biti pojašnjenje. Neprimjereno pravnoj praksi u bilo kom dijelu Svijeta je uspostavljanje obaveze privredno pravnih subjekata da sarađuju, odnosno usklađuju programske šeme proizvodnje i emitovanje programa zajedničk koriste stručni kadar i svu opremu za proizvodnju vijesti, obavezni su donjeti programski kodeks za cijeli sistem uređivačka politika itd. Dakle gospodo, ovaj prijedlog zakona nije u skladu sa tim standardima za koje se vi zalažete, ali samo formalno. One trebaju biti suštinski ugrađene u ovaj prijedlog zakona i onda nema nikakvih problema da taj zakon bude izglasan u Parlamentu Bosne i Hercegovine. 34
Zahvaljujem. Je li replika? Ako ko ima repliku, može, a inače ćemo završiti tu raspravu. Biće vremena. Repliku ima uvaženi zastupnik gospodin Stanimirović, a onda uvaženi zastupnik gospodin Brka, jel isto replika.
Ja bih uvažavajući ovo što su moji prethodnici, naročito posljednji rekao volio postaviti njemu pitanje kako vidi rješenje u nastaloj situaciji. Ja vidim da je rješenje jedno - ...zakon kojeg je nametnuo Visoki predstavnik i jedini način na koji možemo razgovarati o izmjenama, eventualno kvalitetnom poboljšanju tog zakona jeste da usvojimo postojeću verziju zakona. No, želim takođe napomenuti da je slična argumentacija korištena i prilikom svih ostalih zakona koji su godinama bili predmet opstrukcija i blokada u ovoj skupštini, otprilike od istih poslanika i od istih politčkih partija, da bi nakon usvajanja, odnosno prvo nametanja tog zakona, zatim usvajanja od ove parlamentarne skupštine. Ja se još uvijek ne sjećam da je i po jednog od tih slučajeva pokrenuta inicijativa izmjena i dopuna zakona o kojima je riječ. Dakle prestanite obmanjivati ovdje javnost, krajnje je vrijeme da umjesto politike opstrukcija i blokada pređete odgovornom obavljanju političkog posla. Ukoliko ovaj zakon danas ne bude u proceduri, ukoliko ne bude usvojen Bosna i Hercegovina je talac vaše promašene politike koja se zasniva na tome da onemogućimo pristup izradi studija izvodljivosti izradi sporazuma o stabilizaciji i pridruživanju, odnosno približavanju Bosne i Hercegovine EU. I na kraju želim reći da se varaju svi oni koji će u prestojećoj predizbornoj kampanji dokazivati narodu ono što nisu uradili da je to uspjeh. Treba dokazivati ono što jeste uradili. Hvala.
Zahvaljujem uvaženom zastupniku gospodinu Stanimiroviću. Repliku ima uvaženi zastupnik gospodin Brka, pa onda uvaženi zastupnik gospodin Banjac, krivi navod, poslovnička intervencija.
Nije zaista ovo, ja hoću da dam prijedlog. Ne, ne ja zaista hoću da dam prijedlog. Ja hoću da zamolim Ministarsko vijeće, potpisnik ovog prijedlog zakona je gospodin Mikerević, on je potpisnik, znači predsjednik Ministarskog vijeća koji je formirala Alijansa. Ja molim zaista, to nije smiješno, ja molim Ministarsko vijeće da ne dolazi na Parlament a da članovi Alijanse glasaju protiv prijedloga koji on predlaže. Molim vas gospodo ako se ne možete složiti, podnesite ostavku. Pa ne možete ovaj narod zamajavati čitavo vrijeme. Podnesite ostavku, ne funkcioniše vam. Ne funkcioniše. Opozicija glasa, ja 35 znam da ovo nije idealan gospodine Mirko, znam da ovo nije idealno, ali ovo je početna stvar da s kojom moramo krenuti. Zašto to da ne usvojimo? Moramo s nečim krenuti, jer to možemo popravljati. Bolje da ima, nema države na svijetu Mirko koja nema svoja informativna sredstva. Samo je to Bosna i Hercegovina. Zašto mi trebamo da budemo stalno crna rupa u svemu. Moramo krenuti od nečega. Hajmo krenuti od avde. Ili ako ne može Ministarsko vijeće da se usaglasi, pa nas ovdje maltretira i javnost maltretira, podnesite ostavku brate.
Zahvaljujem uvaženom zastupniku gospodinu Brki. Riječ ima uvaženi zastupnik gospodin
Replika gospodinu Stanimiroviću i gospodinu ovaj. Ja imam rješenje. U redovnoj proceduri neka se izbace diskriminirajuće odredbe koje sam ja rekao. Evo redovnu proceduru usaglasićemo ga i sutra usvojiti. Ja predlažem. Što, ako ne ide u proceduri po hitnom postupku to podrazumjeva redovnu proceduru koja može biti završena za vrlo kratko vrijeme.
Ali uglavnom ja mislim da će se o tome brinuti Visoki predstavnik, ne moramo mi dalje. Riječ ima uvaženi zastupnik gospodin Banjac.
Poštovana gospodo ja se nisam javio da bi bilo kome replicirao, jer mi to ne pada napamet, niti ima osnove, niti ima poslovničke mogućnosti za tako nešto, ali ovdje se iznose najnotornije neistine i poziva se na moralnost za tvrdnju koja je apsolutno neistinita. Naš poslovnik ni bilo koji drugi zakonski akt ne poznaju proceduru koju vi hoćete ovdje da nametnete kao praksu Parlamentu. Zašto vi to gospodo radite? Jer mislite da uvodite red u Bosnu i Hercegovinu na taj način. Ko kaže i gdje piše da Visoki predstavnik može da donosi zakone? Ako može onda zašto ih uopšte mi donosimo. Neka stoje neka funkcionišu. Nema nikakav problem. Je li tačno da se zloupotrebljava članak 105. koji kaže – ako je zakon visokog stepena hitnosti on nije, ako funkcioniše onda nije visokog stepena hitnosti. Ako je malog stepena složenosti, to nije tačno. Znači nije ni jedno, nije ni drugo i zašto uopšte vi gospodo iz Savjeta ministara stavljate u proceduru član 105. i zloupotrebljavate Poslovnik ovoga doma. Prema onom što ja znam i prema onom što je istina, Visoki predstavnik ima i treba da donosi odluke sa zakonskom snagom sve dotle dok ovaj dom ne usvoji nešto što remeti (civilnu) implementaciju mirovnog sporazuma. I ja to pozdravljam. Ja to istinski pozdravljam, ali to nije ova situacija. To nije ovo što se ovdje permanentno nameće ovom domu. Zašto to radite? S kojim ciljem to radite? Jel možda mislite da će to dovesti i usrećiti Bosnu i Hercegovinu. 36 Drugo pitanje. Kakvo pravo ima bilo mladi ili bilo stari da drži moralno pridike ovdje ne poznajući ni najelementarnije Poslovnik i njegovu proceduru koju joj je propisao i donjeo ovaj dom? Zašto se to radi gospodo? Ja želim gospodo istinski da vam kažem svi sve vi svjesni da zloupotrebljavate član 105. i da ste ga do sada zloupotrijebili sve i jedan jedini put kada ste donjeli po članu 105. zakone, jer dobro znate da nigdje ne piše da se to mora usvojiti bez primjedbi da bi se moglo kasnije intervenisati. Gdje to piše? Iziđite i ovdje recite gospodine Banjac lažete. Obmanjujete javnost. Ja nemam potrebu gospodo da sebe ni promovišem ni da skupljam nikakvu predizbornu ovaj, predizborne poene ili bilo šta drugo. Hoću da vas upozorim na najelementarnije, najnotornije, najpristojnije ili kako god hoćete poštivanje i ovoga doma i njegovih dokumenata. Jednostavno se ovdje hoće uvesti neustavnost kao praksa i nepoštovanje propisa kao praksa. A jedino želim i djelujem u tom pravcu da se to ne događa. I ja stavljam najozbiljniju primjedbu kako Savjetu ministara, tako i Kolegijumu Doma koji bi morao da zna i poznaje proceduru i morao i trebao da postupa u skladu s procedurom. Dragi moji prijatelji, cijenjene kolege, nama je ovdje obećavano kako treba da ispunimo ovo ili ono pa ćemo biti bez viza. Imamo vize i dalje. Nama je govoreno također gospodo kako treba da uđemo u Savjet Evrope pa još neke zakone da usvojimo, a zna se dobro da mi nismo ni demokratska zemlja ni suverena, ako se ovako radi i ovako donose zakoni. Zašto nam to radite? Zašto nam ne dozvolite da radimo kao ljudi koji su ovdje došli da daju svoj doprinos da se poboljša tekst zakona. I ja tvrdim i želim da donesem zakon o radio televizijskom servisu Bosne i Hercegovine i smatram da on treba Bosni i Hercegovini, smatram da treba i BH PRESS, ali nedate gospodo da se to radi u proceduri gdje ćemo morati jedni drugima argumentima govoriti i argumentima se sučeljavati kako bi donjeli kvalitetniji zakon. To nekome smeta, zašto? Ako treba gospodo da ovaj parlament ne ide na odmor, evo ja vas pozivam da ne idemo na odmor, a da ove zakone koje hoćete da ovako zbrzite, narodski rečeno, da donesemo u jednoj časnoj, demokratskoj, kulturnoj i torelarnoj atmosferi, da se dogovaramo. Danas je rekao jedan od poslanika da smo donjeli zakon, usaglasili ga 100% i taj nije mogao biti takav. Šta je to? Neko hoće da me poziva na demokratičnost, a ugrožavaju se najelementarnija poslanička prava. Zašto mi se ugrožavaju? S kojim pravom mi se ugrožavaju? Šta sam to uradio da bi trebao da budem kažnjen, da nemam pravo govoriti, da nemam pravo stavljati primjedbe, da nemam pravo proučavati zakon i davati svoj doprinos da bi on bio bolji? Hvala vam.
Zahvaljujem uvaženom zastupniku gospodinu Banjcu. Prelazimo na sljedeću točku to je deveta točka Ad. 9. Zahtjev Vijeća ministara za razmatranje Prijedloga zakona o Visokom sudskom i tužiteljskom savjetu Bosne i Hercegovine po hitnom postupku (član 105.) Radi se takođe kao o prethodnoj točci o zakonu koji je proglasio Visoki predstavnik. Znači otvaram raspravu o zahtjevu da se ovaj zakon raspravlja, Prijedlog zakona raspravlja u skladu sa članom 105. 37 Riječ ima uvažena zastupnica gospođa Emina Začiragić. Ide postupak onaj usuglašavanja, nema šta. Poštovani poslanici, ja ću u ovom sadašnjem obraćanju djelimično odgovoriti na diskusiju gospodina Banjca. Radi se o istovjetnoj situaciji, o istovjetnom tekstu, mislim istovjetnom pozivanju na član 105. Mi smo danas čuli ovako jedan govor, jedno obraćanje gospodina Banjca dinamično i poziva se na prava ovog parlamenta de regulišu pitanja koja se tiču Bosne i Hercegovine. Mi smo svi saglasni u tome da ovaj parlament po Poslovniku i Ustavu ima zadatak prvenstveno da donosi zakone koji će uobličiti pravni poredak i pravnu situaciju u Bosni i Hercegovini. Ali zašto Visoki predstavnik donosi zakone? Tu je odgovor je ključ na pitanje diskusije gospodina Banjca. Prvo Bosna i Hercegovina je prenjela dio suvereniteta na međunarodnu zajednicu kako mi to hoćemo kazati, a to je Visoki predstavnik. On ima dio suvereniteta i ovoga doma i ima pravo da donese zakone koje ovaj dom neće ili ne može da donese. U ovom domu svjedoci smo dvije godine postoje opstrukcije za donošenje nekih propisa. U toj situaciji Visoki predstavnik sa svojim suverenitetom koji mu je prenesen u njegovu nadležnost donosi propise. Mi imamo sad situaciju ta dva zakona. Molim vas gospodo, vi ne možete mjenjati zakon Visokog predstavnika. Ne možete amandmanski djelovati. Vi možete predložiti novi zakon i donjeti takav zakon, ali zakon Visokog predstavnika ne možete mjenjati. U tom smislu su i bile diskusije kolege Mijatovića. Taj zakon može sadržavati možda neke neutemeljenosti u evropskim standardima, ali mi ih možemo mijenjati tek kada ga usvojimo kao svoj tekst, jel. Naše je sad pitanje hoćemo li usvajati te zakone ili nećemo. Kada god mi nećemo usvojiće nam Visoki predstavnik, a mi možemo ovdje glumiti da smo neko visoko tijelo, da imamo veliki suverenitet, da se zalažemo za neku Bosnu čestitu i sa pravnim okvirom. Nemamo suverenitet to znamo, prenesen je jedan dio na Visokog predstavnika. On nam nudi da nam vrati taj suverenitet, da te zakone usvojimo, pa da ih prilagođavamo evropskim standardima, da ih mjenjamo. Mi ni to nećemo. Dakle, može se samo zaključiti da ovdje neko neće da se Bosna pravno uobliči kao država prema evropskim standardima. Ovakvu situaciju imamo za ovaj sljedeći dnevni red i ja očekujem istu reakciju i mislim da diskutanti nisu imali pravo. Visoki predstavnik ima svoje ovlasti, ima dio suvereniteta Bosne i Hercegovine, može donositi propise. Mi njegove propise ne možemo mjenjati. Mi možemo donjeti svoje propise ili njegove prihvatiti pa ih poslije mjenjati. Pozivanje na Poslovnik u ovoj situaciji kada ovlasti ima Visoki predstavnik je iluzorno. Mi ne možemo na našem, naš poslovnik primjenjivati na na njegove oblasti. Ja predlažem da ovaj zakon prihvatimo prvo da se raspravlja po skraćenom postupku i da ga usvojimo, da se na kraju ne blamiramo i pred tim međunarodnim institucijama kojima smo pismeno obećali i prihvatili da ćemo se, prihvatiti sve te evropske standarde. Biračima se to vrlo često poziva na Evropu, na nekakve evropske standarde. Kada dođemo ovdje mi vidimo crvene i zelene kartone i znamo ko stalno vrši opstrukciju donošenja propisa koji se tiču Bosne i Hercegovine. Pošteno pogledajte u oči pa ćete vidjeti. I nije kriv Visoki predstavnik što mi ne možemo donjeti propise pa on donese jel. To nije on kriv. Hvala vam lijepo. 38
Ja gospodo nemam želju da komentarišem ono što je rečeno. Na kraju sve se to čulo i svakom svačije znanje i poznavanje onog što radi. Gdje to samo piše što je gospođa pitala. Tražim odgovor od Kolegijuma da se to jednom prezentuje i javnosti i ovom domu gdje su to prenesen suverenitet ovog doma i ove zemlje na instituciju Visokog prestavnika. Da ja to znam. U kojoj je to mjeri, da li je to 10% ili je 30, ili je sve? Da ja znam šta je to, da se znam ponašati. Ako je ovo tačno, ako nije tačno, molim da se obavjesti kao dom da je to dezinformacija ili da je tačno. Dakle, tražim informaciju kao poslanik da bi znao kao ću se ponašati. Molim vas ja da, da imam klub poslanika ovog momenta bi tražio pauzu, međutim nemam i tražio bi da mi se odgovori ako je to tačno, da mi stvarno pustimo da se onda to radi. Ko hoće neka tako radi, ko hoće ne mora. Ali je činjenica da neko ovdje poziva da na Poslovnik kao ništavan akt koji ovdje stoji i na kraju krajeva vi hoćete još da ga mjenjate i da ga ne poštujete. pa šta ćete mjenjati, svakako nije na snazi. Ne vidim razlog da vi kao danas, da ste danas na Proširenom kolegiju donjeli nekakav prijedlog o sastavu komisije za nekakvo usaglašavanje Poslovnika za koji tvrdite da nije na snazi. Pa šta vi to hoćete da radite ovdje gospodo. Vi govorite o suverenoj državi i govorite o državi. Ja tražim dakle kao poslanik odgovor da li je tačno da je dio suvereniteta ovoga doma i suvereniteta Bosne i Hercegovine prenesen na instituciju Visokog predstavnika? U kojoj mjeri i koji je to postotni dio ili kako se to tumači? Hoću da to znam da bi se znao ponašati.
Zahvaljujem uvaženom zastupniku gospodinu Mirku Banjcu. Riječ ima uvaženi zastupnik gospodin Jovanović. Znači rasprava je o članu, o zahtjevu za član 105., o prihvaćanju da se raspravlja po članu 105.
Poštovano predsjedništvo, dame i gospodo, ja želim da kažem prvo da ne vršim ja lično, a ni Klub odbornika kome pripadam da ne vršim nikakvu opstrukciju nikome. Znači Klub poslanika kome pripadam, znači ne vrši nikakvu opstrukciju. Treći put ću danas ponoviti, treći put ću ponoviti znači da je ovaj zakon trebao da ide u redovnu proceduru. Evo reću samo, izvinjavam se malo smo prešli, da kažem, ovaj zakon o visokom sudskom i tužilačkom savjetu, ali, evo, samo primjer, govorim za prethodni zakon. Oko sastava upravnog odbora. Dali ima igdje, evo volio bih da mi neko kaže, da li imaigdje da tri člana upravnog odbor bira stari upravni odbor, a evo pogledajte član 59. četiri člana uprvnog dobora bira Parlamentarna skupština a tri člana imenuje prethodni uprvni odbor. 39 Druga stvar, kaže, upravni odbor odlučuje većinom glasova od ukupnog broja članova. Znači li to, nije bitno sad, znči li to da u uprvnom odboru može da bude pet članova iz jednog naroda i znači sa većinom glasova oni mogu da donose odluke sve ono što žele i o čemu se dogovore. Znači, to je jedan od razloga zbog čega bi trebao ovaj zakon da ide u redovnu proceduru da se može dati amandman i vjerovatno se isprviti. Evo, toliko.
Zahvaljujem uvaženom zatupniku gospodinu Jovanoviću. Da li se još neko javlja? Ako ne javlja, predlažem da se izjansimo o zahtjevu da se ovaj zakon raspravlja po članu 105. Ko je za? Hvala. Ko je protiv? Ima li suzdržanih? Od 34 koji su glasali 22 za – 8 protiv – bez glasova suzdržanih. Znači, trebamo i entitetsko. Ko je iz Federacije BiH za? Hvala. Ko je iz RS za? Znači, Federacija 20 za – RS 4 za. Znači, nije dobio potrebnu većinu i treba na usuglašavanje. Ad.10. Zahtjev Vijeća ministara za razmatranje Prijedloga zakona o izmjenama i dopunama Zakona o carinskoj tarifi BiH s carinskom tarifom po hitnom postupuku, član 105. Kao što je rečeno u uvodu, vi ste dobili zahtjev Vijeća ministara kao i Prijedlog zakona o izmjenama i dopunama Zakona o carinskoj tarifi, s carinskom trifom. Juče je Vijeće ministara, također, dostavilo dopis vezi sa ovom zakonom koji su predložili i određene izmjene u tom prijedlogu zakona, za koje, također, traže usvajanje po članu 105. Po meni to su dva prijedloga. Znači, za koji se mora provesti ista procedura. Je li tako? Znači, raspravljamo o zahtjevu da se ovaj prijedlog zakona o izmjenama i dopunama Zakona o carinskoj tarifi sa carinskom tarifom raspravlja po članu 105. Znači, to je uvodni dio. Ko se javlja? Uvaženi zastupnik gospodin Bilbija.
Poštovana gospodo, znamo da je ovo i bilo u proceduri i da smo mi kao Predstavnički dom usvojili tekst koji je predložilo Vijeće ministara. Znamo da je bilo puno amandmana u cilju donošenja i hitnosti zakona, klubovi se pojedinih amandmana odrekli. Mi smo dobili u toku prošle sedmice ovaj prijedlog. Međutim, jutros smo dobili određene amandmane. Ja stvarno ne mogu glasti za ovakav prijedlog a ja nisam materijal ni ponio da mogu bar pogledati koji su amandmani i na što se odnose. Ne bih ni želio da BiH trpi radi određenih problema ni usvajanja tarife. Moj je prijedlog da danas, ja sam i glasao tako kad smo usvajali dnevni red, bilo bi dobro da Vijeće ministra povuče ovu tačku dnevnog reda da na sledećoj sjednici da se, ipak, malo pripremimo da možemo pogledati da ne glasamo napamet. Ali, u ovom trenutku ne mogu ovako podržati po članu 105. Ako, oblje je i po 104., jer, možda on i može ići po članu 105. ali ono što nisam vidio ja se ne mogu izjasniti u ovom trenutku. Hvala vam. 40
Zahvaljujem uvaženom zatupniku gospodinu Bilbiji. Da li još neko od uvaženih zastupnika. Rijeć ima ministrica gospođa Azra Hadžiahmetović. Ali, što se tiče odluke o 104. ili 105. to je pitanje predlagatelja.
Ja ... uvaženo Predsjedništvo, uvažene dame i gospodo, ... tačkom obraćanja vama ukazati a možda i jednim dijelom odgovoriti na zahtjeve, sugestije i diskusije, itd. poslanika koji su diskutovali u prethodnom, prilikom usvajanja dnevnog reda o samoj tarifi. Ja ovdje imam pred sobom tarifu, odnosno možda jedno dvije stranice Zakona o izmjenama i dopunama tarife i sve ostalo o tarifi i otvoriti ovaj paket iz raznih razloga u parlametnrnoj proceduri, vrlo je teško ponekad dokazati nekome ko se malo mnje razumije u tarifiranje i sve ono ... tarifa i ovakva kakva jeste dovela bi nas u poziciju kako je, već, jednom tarifa i ovaj zakon o izmjenama i dopunama Zakona doživio sudbinu u prlamentrnoj proceduri. Ponekad i zbog nerazumijevanja a da nekada možda i na prvi pogled opravdani zahtjevi pojedinih grupacija, ekonomske grupacije unutr BiH ili regije itd. Prelažu neke amandmane koji se ne mogu uskladiti sa uobičajenim međunarodnim normama i standardima na koje smo obavezni. Danas je pred vama novi prijedlog zakona o izmjenama i dopunama Zakona o carinskoj tarifi, uključujući i ovu tarifu i kao što ste vidjeli Vijeće ministara je u Prijedlog zakona uputilo usaglašavanje BiH, odnosno nomenklature bosanskohercegovačkih nomenklature roba i usluga sa kombinovanom nominklaturom Evropske Unije, a zadržaloje postojeća uvozna opterećenja izuzev kod deset vrsta roba. Dakle, vi pred sobom imate gotovo identičnu tarifu kakva je već važeća sa malim korekcijama kod deset vrsta roba i to kod pet vrsta roba su otklonjene tehničke greške izprethodne tarife a kod drugih pet su isprvljeni grubi tehnički propusti. Npr. komponenta stočne hrane i sirova nafta. Želim pomenuti samo otklonjene tehničke greške iz postojeće tarife koje su dovele zbog tumačenja ili neregulative do brojnih carinskih prevara, tumačenja, mahinacija, organiziranog kriminala u oblasti carinskog poslovanja i ... Svjesna činjenice da sličan prijedlog zakona sa istim uvoznim opterećenjima i starom nomenklaturom nije bio usaglašen u istom tekstu uoba doma Parlamenta BiH. Ja vas želim podsjetiti na određene činjenice koje su, koje sam maloprije jednim dijelom pomenula a to je da je ovaj danas važeći Zakon o tarifi, koji se očeo primjenjivati '98. godine sadrži prosječne carine na uvoz u BiH u iznosu od 5,8%. Obzirom na vrlo nisku carinsku zaštitu, Vijeće ministara je, početkom '99. godine, na temelju odredbi zakona o vanjsko-trgovifnskoj politici uvelo zaštitne mjere, odnosno posebne takse na uvoz ili prelemane. To je bila jedina mogućnost uvođenja dodatnih uvoznih opterećenja a na osnovu zakonskog opredjelenja. Takve mjere mogu biti uvedene samo u ograničenom vremenskom periodu. Međutim, naše mjere smo više puta produžvali. Znajući da su zaštitne mjere više rezultat niskih carina nego drugih opasnosti pod domaću proizvodnju a i zbog činjenice da smo dobili status posmatrača u Svjetskoj trgovinskoj organizaciji i preuzeli obavezu prilagođavanja naših propisa međunarodnim standardima, Vijeće minsitra je polovinom jula '99. godine startalo sa izmjenom tarife u 41 smislu korekcija advaloren carina i to na višem i na nižem, u smislu pretvaranja posebnih taksi na uvoz carina po jedinci mjere, taksi na uvoz uz carinu po jedinici mjere. Usaglašavanja ... nove narife trajalo je sve do novembra 2000. godine. U novembru 2000. godine, Evropksa Unija na koju otpada 45% našeg izvoza nam odobrava preferencijale to je potpuno slobodan izvoz carina i količinskih ograničenja, pod uslovom, između ostalog, da se ne povećavaju postojeća uvozna opterećenja i da se BiH uključi u slobodnu trgovinu sa susjednim zemljama i pristupi Svjetskoj trgovinskoj organizaciji. U međuvremenu je nakon ukidanja za nas vrlo štetno, simetričnog ugovora o slobodnoj trgovini sa Hrvatskom na koje otpada sljedećih 20% našeg izvoza, zaključen novi asimetričan ugovor o slobodnoj trgovini početkom primjene od januara prošle godine. Također, sa obavezom da se ne povećavaju postojeća uvozna opterećenja. U takvim uslovima nam je i Vijeće ministara u ovom sazivu bilo u situaciji predložiti samo jednu mogućnost izmjene carinske tarife a to je zadržavanje istih uvoznih opterećenja, tj. postojećih albaloren carina i pretvaranjem posebnih taksi u carine po jedinici mjere. O takvom prijeldogu diskutovalo se više od godinu dana u parlamentarnoj proceduri a pojedine grupe prerađivačke industrije, izgrađene na uvozu sirovina, pokušavali su iskoristiti iznešenu poziciju BiH u svoju korist. Uspijevale su odgoditi usvajanje prijedloga Vijeća ministara. Ne može se reći da pred nama stoji samo jedna solucija. To nije tačno. Postoji samo jedna solucija u interesu bosanskohercegovačke privrede a ima i drugih. Možemo ne mijenjati postojeću carinsku tarifu i početi pregovore sa Svjetskom trgovinskom organizacijom na njenim osnovama što bi bilo vrlo štetno, jer se pregovara samo o sužavanju carina, povećanja su skoro nemoguća ili moguća uz vrlo velike koncesije. Mi bi naša snižavanja startali sa postojećih 6,8% a valorens carina, a uvozne takse bi doživjele sudbinu zaštitnih mjera privremenog karaktera. Možemo, također, ići na povećanje uvoznih opterećenja, ali bi izgubli sve dobivene i dobijene preferencijale kojima je pokriveno preko 90% bosanskohercegovačkog izvoza. Možemo, također, ne početi pregovore sa Svjetskom trgovinskom organizacijom i ostati usamljeno ostrvo samo sebi dovoljno. Ja želim ovom parlamentu još jednom pomenuti tri zemlje u Evropi su nečlanice Svjetske trgovinske organizacije Jugoslavija, Makedonija i BiH. Jugoslavija i Makedonija su tek počele pregovore sa Svjetskom trgovinskom organizacijom a da bi BiH počela pregovore potrebna joj je nova tarifa. U takvim uslovima, ukoliko bi se opredijelili za opciju da budemo potpuno izvan tokova sa multilateralnim trgovinskim institucijama, naše proizvođače bi pretvorili u monopoliste koji bi na temelju uvoza svjetskog otpada ovdje pakovali i domaćim potrošačima prodavali vrlo visoko zaštićene finalne proizvode. Treba ovdje u Parlamentu BiH reći, da je naša proizvodnja zaštićena. Čak u najvećem broju proizvoda više nego i u jednoj susjednoj zemlji. Ovo govorim sa pozicije posmatranja zaštite proizvodnje po osnovu carinskih opterećenja, mada je to samo jedan od instrumenata zaštite proizvodnje. Ima izuzetaka u postojećoj carinskoj tarifi koja se odnose na duhanske proizvode ili neke mliječne prerađevine npr. možda ima i nepotrebno nametnutih carina na neke robe. Međutim, sve treba detaljno prostudirati, izbalansirati svaku stavku u bosanskohercegovačkoj carinskoj tarifi, posebno sa stanovišta mogućnosti buduće proizvodnje u BiH. Na snižavanja ćemo svakako morati, a dozvolimo barem da imamo od čega snižvati u pregovorima sa Svjetskom trgovinskom organizacijom. Kada se sadašnje zaštitne mjere tarifiraju, tj. pretvore u crinu po jedinici mjere, Vijeće ministra će biti u mogućnosti da ide na donošenje novih u skladu sa 42 zakonom. Za to treba vrijeme i najveću našu praksu, mnogo smisla za razumijevanje i drugih interesa a ne samo sopstvenih. Stoga vam u ime Vijeća ministara predlažem da po hitnom postupku usvojite dostavljeni materijal zakona o izmjenama i dopunama Zakona o tarifi uključujući i tarifu. Ovo je za privredu BiH u datim uslovima najbolja varijanta. Zahvaljujem.
Zahvaljujem ministrici gospođi Azri Hadžiahmetović. Da li se neko javlja za raspravu? Ako se niko ne javlja, trebao se izjasniti o zahtjevu da se Prijedlog zakona o izmjenama i dopunama zakona o carinskoj tarifi BiH s carinskom tarifom raspravlja u skladu sa članom članom 105. Poslovnika. Ko je za? Ko je protiv? Ko je suzdržan? Od 34 koji su glasali 21 za – 6 protiv – 6 suzdržanih. Znači, potrebno je entitetsko glasanje. Ko je iz RS za? Hvala. Ko je iz Federacije za? Hvala. Iz Federacije BiH 19 – iz RS 2 – potrebno je usuglašavanje po ovom zahtjevu da se raspravlja po hitnoj proceduri. Prelazimo na 11. točku. Ad.11. Prijedlog zakona o osiguranju depozita BiH – drugo čitanje Ovaj zakonski prijedlog na 27. sjednici usvojen je u prvom čitanju. Podsjećam vas da u plenarnoj fazi imamo amandmane uvaženog zastupnika gospodina Tihomira Gligorića, koji je podnio u ime kluba zastupnika. Znači, otvaramo raspravu o zakonu i amandmanima.
Poštovano Predsjedništvo, uvaženi poslanici, zamoljena sam od ministra Domazeta da se u njegovo ime izvinem s obzirom da svi materijali koji dolaze ispred Savjeta ministara u Parlament obrazlažu ministri. Ministar Domazet već je unaprijed imao zakazan sastanak. Zato ću ja sada kao zamjenik ministra da vaam preldožim određene elemente za ovaj zakon. Polica osiguranja depozita u BiH trenutno je organizovana na entitetskom nivou, dok u Federaciji BiH postoji Agencija koja je u potpunosti u funkciji i finansirana sa sedam banaka članica, Agencija u RS organizovana je ima zaposlene ali bez banaka članica ili finansijskih sredstava za obavljanje svoje djelatnosti. Ukratko ću vam samo reći nekoliko rečenica. Kao nus produkt sporazuma između Savjeta ministara, entitetskih vlada, međunarodne zajednice o kreiranju jedinstvenog ekonomskog prostora, u maju 2001. godine, na sastanku u Banja Luci formirana je zvanična radna grupa pod sponzorstvom Ministrstva finansija Federacije i Ministrstva finansija RS, fedralne agencije za osiguranje i Agencije za osiguranje depozita RS, Centralne banke BiH, Svjetske banke, OHR-a, američkog trezora, GTS-a, USAID i K... čime je započeo proces izrade nacrta državnog zakona o osiguranju depozita. Aktuelna radna grupa bila je sastavljena od predstavnika navedenih grupa, izuzev Centralne 43 banke, a sastajala se ukupno pet puta,nakon inicijalnog organizacionog sastanka naizmjenično u Banja Luci i Sarajevu. Predstavnici donatora USAID-a i K... dostavili su nacrt zakona koji je izradila i usaglasila zvanična radna grupa. Dostavili su ga zamjeniku ministra Federacije, ministru Domazetu, zamjeniku ministra Si ... i zamoljen je ministar Domazet da inicira razmatranje zakona na Vijeću ministara i dalje na Parlamentrnoj skupštini BiH, kako bi se cijela zakonodavna procedura završila što prije. Na sastanku Koordinacionog vijeća za ekonomski razvoj i evropske integracije BiH održanog u januaru, odlučeno je da sjedište državne agencije bude u Banja Luci. Zbog institucija osiguranja deozita, moram vam reći manje domaće banke, koje zadovoljavaju kriterije za članstvo u fondu za osiguranje depozita, ipak, mogu biti konkurentne generalno većim stranim bankama koje posluju na BH tržištu. Ovo je, zahvaljujući činjenici, da ... vjeruje da je njegov depozit osiguran u okviru ograničenja osiguranja depozita. I ako su sadašnje verzije entitetskih zakona o osiguranju depozita bile početna tačka u izradi predloženog zakona, korištene su direktive za osiguranje depozita Evropkse Unije, s ciljem što potpunije izrade operativne strukture menadžmenta, funkcije osiguranja depozita u BiH. Pored toga, sadašnje članice federalnog fonda za osiguranje depozita imale su mogućnost davati komentare i sugestije na nacrt a neke njihove sugestije su inkorporirane u predloženi zakon. Tokom procesa izrade predloženog zakona, mišljenja i zahtjevi oba entiteta razmatrani su i inkorporirani u Nacrt. Ovo je u razmjena putem predstavnfika entitetskih ministrstava finansija i entitetskih agencija za osiguranje depozita. Sam predloženi zakon namjerno je napravljen tako da istakne činjenicu da će nova agencija biti državna agencija, koja će voditi funkciju osiguranja depozita u cijeloj BiH. Iz tog razloga, zvanična radna grupa da sastav uprvnog odbora nove agencije istakne pravac i nadzor držvnog nivoa, uključivanje u zakon ekskprop... pozicija u upravnom odboru. Dobijani sastav petočlanog upravnog odbora je takav da su tri člana iz reda državnih institucija a druga dva člana su tako da po jednog člana imenuje entitetska ministarstva finansija. Zvanična radna grupa je, u svojim razmatranjima usaglasila ovakav aranžman a on je potvrđen i od strane dva donatora pred... za ovu državnu agenciju. Prijedlog zakona o osiguranju depozita pregledala je i Pravna služba Vijeća ministara BiH a zaključci pregleda su bili korisna izjava da je usvajanje ovog zakona izuzetno važno za BiH. Sve primjedbe pravne ... Vijeća ministara inkorporirane su u Prijedlog zakona. Preporuka Ministarstva trezora BiH, na osnovu svega navedenog, mi predlažemo usvajanje zakona o osiguranju depozita BiH. Vlada Federacije i RS u skladu sa članovima 27. i 32. ovog zakona su dužne poslati u parlamentarnu proceduru entiteta zakona o ukidanju Agencije za osiguranje depozita Federacije i RS kojim se ukidau entitetske agencije za osiguranje depozita. Potrebno je usvajanje ovog predloženog zakona, jer postoji realna mogućnost da donatorska sredstva, potrebna za ... uspostavljanje državne agencije za osiguranje depozita odu na drugu stranu. Hvala.
Zahvaljujem zamjenici ministra trezora gospođi Gordani Ković na obrazloženju ovog zakona. Ko se javlja za riječ? Znači, u plenarnoj fazi. Uvaženi gospodin Gligorić brani amandmane koji nisu usvojeni na komisiji i tu je jedan novi amandman koji se odnosi na naziv zakona, pa ne znam da li predstavnik Vijeća ministara, da i su razmarali, da li su imali 44 prilike ovaj novi amandman koji je dat naknadno. Znači, radi se o amandmanima zastupnika i o novom amandmanu koji se odnosi na naziv zakona. Jeste li vi to imali? Bankama BiH. Kakav je vaš stav o ovim drugim amandmanima? Ako ima potrebe, koji nisuusvojeni na komisiji koji se brane? Nema potrebe. Ko se javlja od uvaženih zastupnika za riječ? Ako se niko ne javlja zaključujemo raspravu. Trebamo se izjasniti najprijeo amandmanima. Znači, ovaj amandman, u prvom redu idemo amandman broj I. Amandman broj I Znači radi se o amandmanima koji su uloženi u skladu sa članom 94. točka 2. znači brane se u plenarnoj fazi. Ko je za amandman broj I uvaženog zastupnika gospodina Gligorića? Sačekajte malo, ja sam pitao ima li potrebe a vi kažete nema.
Ovaj amandman govori da je osiguranje depozita u bankama.
Ne, ne, ovo što su bili na komisji i sada se brane u plenarnoj fazi. To je član 18. stav 3. mijenja se i glasi: «Članove upravnog odbora Agencije imenuju organi institucija. Upravni odbor Agencije za bankarstvo RS i Upravni odbor Agencije za bankarstvo Federacije po jednog člana. Upravni odbor Centralne banke jednog člana, Ministarstvo financija RS i Ministrstvo finansija FBiH po jednog člana.» Znači, mi se vraćamo na glasanje. Ko je za amandman broj I? Hvala. Ko je protiv? Hvala. Suzdržanih? Od 34 koji su glasali 12 za – 20 protiv – 2 suzdržana. Znači, nije potrebno entitetsko. Nije dobio potrebnu većinu. Amandman broj II Radi se član 29. stav 1. i 3. amandman broj II uvaženog zastupnika gospodina Gligorića. Ko je za? Hvala. Ima li protiv? Ima li suzdržanih? Hvala. Od 34 koji su glasali – 12 za – 20 protiv i 2 suzdržana, znači nije dobio potrbnu većinu. Sad glasamo o amandmanu isto uvaženog zastupnika gospodina Gligorića. Radi se o nazivu zakona. Ko je za? Hvala. Ko je protiv? Suzdržanih? Od 34 koji su se izjašnjavali 29 za – 4 protiv – bez glasova suzdržanih. Nema potrebe ni za entitetski. Znači, ovaj amandman je usvojen. 45 Sada se izjašnjavamo o samom Prijedlogu zakona o osiguranju depozita u bankama BiH. Ko je za? Hvala. Ima li protiv? Suzdržanih? – 1 Od 34 koji su se izjašnjavali 33 za bez glasova protiv – 1 suzdržan. Znači, usvojili smo Zakon o osiguranju depozita u bankama BiH. Zahvaljujem. Ad.12. Prijedlog zakona o izmjenama i dopunama zakona o zrakoplovstvu BiH – prvo čitanje Prijedlog zakona upućen zastupnicima 3.04. ove godine. Na 25. sjednici Dom je usvojio zahtjev Vijeća ministara da se Prijedlog zakona razmatra po hitnom postupku, sukladno članu 104. Poslovnika. Ovaj zakon je razmatrala i nadležna Komisija za promet i komunikacije. Komisija je konstatirala da nije bilo predloženih amandmana na zakon. Znači, vodimo raspravu o zakonu u prvom čitanju. Da li ispred Vijeća ministra? Nema potrebe. Ispred Komisija. Otvaram rasprvu. Ako se niko ne javlja, predlažem da se izjsnimo o ovom prijedlogu zakona o načelima i principima. Ko je za? Hvala. Ima li protiv? Nema. Suzdržanih? Hvala. Od 33 koji su glasali 24 za – bez glasova protiv uz 8 suzdržanih trbalo bi entitetsko. Iz Federacije BiH ko je za? Iz RS ko je za? Iz Federacije 20 za iz RS 3 za. Znači, ide na usuglašavanje. Ad.13. Prijedlog zakona o veterinarstvu BiH – prvo čitanje Prijedlog zakona je upućen zastupnicima 11.06. Na 27. sjednici na Domu je usvojen zahtjev Vijeća ministra da se Prijedlog razmatra po članu 104. Poslovnika. Vi ste dobili izvještaj Ustvno-prvne komisije o Prijedlogu ovog zakona. Kao što ste vidjeli, Komisija je usvojila jedan broj amandmana, koji su sastvni dio teksta. Radi se o prvom čitanju. Znači, o prijedlozima. Da li predlagatelj ima potrbu da obrazlaže? Nema potrebe. Otvram rasprvu u prvom čitanju, sukladno članu 95. Poslovnika. Ko se javlja za riječ? Riječ ima uvaženi zstupnik gospodin Kulenović.
Dame i gospodo, ovo je vrlo važan zakon, koji kad se usvoji, a nadam se da će se to danas desiti u ovom prvom čitanju, stvara uslove i osigurava zaštitu i monitoring u kretanju životinja i proizvoda animalnog porijekla i izvoz istih u zemlje Evropske Unije, kao i u susjedne zemlje. Šteta je što se o ovom zakonskom projektu nisu imali priliku odrediti stručnjaci u bazi u operativi, jer bi, sasvim sam siguran ponuđena rješenja u ovom zakonu bila još bolja. Generalno uzevši, primjedba je što se svi redovni veterinarsko zdravstveni pregledi 46 ovim zakonom kategorišu kao veterinarsko-sanitarni pregledi, što upućuje na činjenicu da iste ekskluzivno obavlja veterinarska inspekcija, što je u koliziji sa onim šta se radi na terenu. U vezi s tim su i moji obnovljeni amandmani, koji bi trebali da poprave tu nelogičnost i neutemeljenost. Naime, da vas uvažene koleginice i kolege obavijestim ja sam u vezi sa ovim zakonom uputio sedam amandmana. Ustavno-pravna komisija je rasprvljala o tome. Oni nisu prihvaćeni. Ja sam kasnije malo pogledao opet ta zakonska rješenja i tih sedam amandmana sveo sam na tri amandmana i nadam se da će u drugom čitanju oni biti prihvaćeni, jer samim tim će daleko ova zakonska rješenja biti bolja. Hvala vam.
Zahvaljujem uvaženom zatupniku gospodinu Kulenoviću. Znači, radi se o prvom čitanju. Da li se još neko javlja. Ako se niko ne javlja predlažem da se izjasnimo o ovom zakonu o veterinarstvu u BiH u prvom čitanju. Ko je za? Hvala. Ima li protiv? Nema. Suzdržanih? Nema. Od 31 koji su glasali 31 glasao za. Znači, usvojili smo Prijedlog zakona o veterinarstvu BiH u prvom čitanju. Zahvaljujem. Ad.14. Prijedlog zakona o izmjenama i dopunama Zakona o Centralnoj banci BiH – radi se o prvom čitanju – predlagatelj zakona Predsjedništva BiH Prijedlog zakona upućen je zastupnicima 22.05. Ustavno-pravna komisija dostavila je svoje mišljenje 17.06. Prijedlog zakona razmatra se po članu 104. Poslovnika Doma. Izvještaj nadležne komisije dostavljen vam je 10.7. ja ne znam da li su ga svi dobili. Otvaram raspravu u prvom čitanju. Da li ispred predlagatelja ima neko? Da li se neko javlja? Ako se niko ne javlja predlažem da se izjasnimo o Prijedlogu zakona dopunama Zakona o Centralnoj banci BiH – u prvom čitanju. Ko je za? Hvala. Ima li protiv? Suzdržanih? Od 30 koji su se izjašnjavali 29 je glasalo za – bez glasova protiv, bez suzdržanih. Znači, usvojili smo Prijedlog zakona o izmjenama i dopunama Zakona o Centralnoj banci u prvom čitanju. Zahvaljujem. Ad.15. Prijedlog zakona o ravnopravnosti i jednakosti spolova u BiH – prvo čitanje Zastupnici su ovaj prijedlog zakona dobili 17.04. o.g. Ustavno-pravna komisija je dostavila svoje mišljenje 23.04. Nadležna komisija za razmatranje ovog zakona. Izvještaj ste dobili i u stvari poslan 14.06. o.g. Rasprava se vodi u prvom čitanju po članu 95. ovog poslovnika. Da li ima neko potrebe u uvodno obrazloženje? Nema. Predsjednica Komisije uvažena zastupnica gospođa Violeta Kamberović. 47
Dame i gospodo, Komisija za ravnopravnost spolova Predstavničkog doma na svojoj sjednici od 11.6.2002. godine, raspravljala je o principima, načelima i normama predloženog zakona, kao i o uloženim amandmanima. Amandmane su uložili zastupnik Željko Bilbija u ime Kluba zastupnika PDP-a, SNSD-a, DSP-a .... kao i zastupnik Amor Mašović. Nakon provedene rasprave Komisija je jednoglasno prihvatila amandmane gospodina Amora Mašovića i amandmani su prihvaćeni jednoglasno od strane Komisije. Želim da kažem da Komisija za ravnopravnost spolova je usvojila jednoglasno tekst Prijedloga zakona o ravnopravnosti i smatram da ovaj dom ima dovoljno zrelosti da usvoji ovaj zakon, ako ništa drugo a ono za budućnost generacija koje dolaze poslije nas. Hvala lijepa.
Zahvaljujem uvaženoj zastupnici gospođi Violeti Kambrović na uvodnom obrazloženju. Za riječ se javio uvaženi zastupnik gospodin Željko Bilbija. Napominjem da se radi o prvom čitanju. Znači, amandmane ako neko bude obnovio oni će doći u drugoj fazi u drugom čitanju.
Ja bih tražio od predsjednika Komisije jedno pojašnjenje. U ime Kluba ja sam uložio amandmane a iz našeg kluba član Komisije gospodin Stokić. Mene kao predlagača amandmana nije niko obavijestio o održavanju Komisije a gospodin Stokić mi je rekao da je o sjednici Komisije obaviješten dva sata prije zasjedanja Komisije i da nije mogao prisustvovati. Pravo je Komisije da amandmane prihvati ili odbije, ali mislim da, ipak, ako ništa rebalo obavijestiti predlagača da prisustvuje sjednici. Iz ovog razloga, ja principijelno neću podržati ovaj zakon. Jer, imam sumnju kako se odvijalo i šta je, ali niko iz RS a iz našeg kluba nije prisustvovao sjednici Komisije niti obaviješten.
Zahvaljujem uvaženom zatupniku gospodinu Bilbiji. Rijeć ima uvažena zastupnica gospođa Violeta Kamberović. Vama u krajnjem ostaje obnoviti amandmane. Znači, to ste već uradili.
Ja želim samo da kažem gospodinu Željku Bilbiji da su svi, znači, članovi Komisije na vrijeme dobili pozive za održavanje sjednice. Što znači da je gospodin Stokić, također, dobio poziv za sjednicu. Međutim, postoji jedno pravilo kod pojedinih članova Komisije da se ne odazivaju sjednicama pa tako da nisu u toku događanja. Mislim da gospodin Stokić kao član Komisije treba da se odazove svakoj sjednici pa i ovoj na kojoj je trebao da bude prisutan tako da bi vi imali iz RS svog predstavnika. Hvala. 48
Zahvaljujem uvaženoj zastupnici gospođi Kamberović. Ko se još javlja za riječ? Mislim, u svakom slučaju predlagatelja amandmana treba pozvati, ali, evo vi ste obnovili amandmane, znači, imat ćete priliku da ih branite u plenarnoj fazi. Da li se još neko javlja? Ako se ne javlja, zaključujem raspravu i predlažem da se izjasnimo o Prijedlogu zakona o ravnopravnosti i jednakosti spolova u BiH u prvom čitanju. Ko je za? Ima li protiv? Ima li suzdržanih? Od 29 koji su tu – 25 za – 3 suzdržana. Znači, nije potrebno entitetsko izjašnjavanje. Usovjili smo ovaj prijedlog zakona u prvom čitanju. Ad.16. Prijedlog zakona o odličjima BiH – također, radi se u prvom čitanju Prijedlog zakona upućen je zastupnicima 3.04.2002. godine. Ustavno-pravna komisija dostavila je svoje mišljenje 14.5. o.g. Izviješće Ustavno-pravne komisije upućeno zastupnicima 26.06. o.g. rasprva se vodi u prvom čitanju, sukladno članku 95. Poslovnika. Da li ima potrebe za uvodno obrazloženje? Nema. Za riječ se javlja uvaženi zastupnik gospodin Abdurahman Malkić. Da li još neko želi? Radi se o prvom čitanju da znate, načela i principi.
Gospodo predsjedavajući, kolege poslanici, ja sam čitao ovaj zakon i u svakom slučaju podržaću donošenje ovog zakona, ali vidim da fale određene odredbe, recimo kada, u zakonu nigdje nije rečeno kad i ko će vršiti dodjelu odlikovanja? Kada? Naime, po kom osnovu i kada će se vršiti da li će to biti u vrijeme državnih nekih praznika, dana državnosti, dana nezavisnosti, jer imamo ovdje, zatim dana mira, ili ne znam ni ja već čega, kad već imamo ordene u tom pravcu. Imamo orden slobode. Hoćemo li ga za Novu godinu dodjeljivati? Ili, eventualno bez uvrede bilo čije, možda za 8. mart. Ja mislim da se odlikovanja da treba precizirati kada se ona trebaju dodjeljivati i u koje svečane dane hajde da tako kažem i logično je da to bude u vrijeme državnog nekog praznika. U tom pravcu ja ću uložiti amandmane, ali smatram da je to ovim zakonom principijelno nije to precizirano.
Zahvaljujem uvaženom zastupniku gospodinu Abdurahmanu Malkiću. Da li još neko želi? Ako ne želi zaključujem raspravu i predlažem da se izjasnimo o Prijedlogu zakona o odličjima Bosne i Hercegovine u prvom čitanju? Ko je za? Hvala. Ko je protiv? Nema. Suzdržanih? Hvala. Od 27 koji su tu, 23 za, bez glasova protiv, sa 2 suzdržana. Znači usvojili smo Prijedlog zakon o odličjima Bosne i Hercegovine u prvom čitanju. 49 Zahvaljujem, prelazimo na 17. točku dnevnog reda. To je Ad. 17. Prijedlog rezolucije o mladima u Bosni i Hercegovini Predlagatelji su uvaženi zastupnici ovog doma, više njih. Da li neko u ime predlagatelja će dati uvodno obrazloženje? Evo u ime predlagatelja uvaženi zastupnik gospodin Dragi Stanimirović. Evo ovako u najkraćim riječima o Rezoluciji mladih u Bosni i Hercegovini koju ste već dobili. Naime činjenica da u Bosni i Hercegovini gotovo u svim institucijama ne postoji uređeno sistemski mnogo tijela koji vode računa o mladim stanovnicima ove zemlje pri čemu smo definisali da je to starost od 14-30 godina. Iz toga razloga praktično inicijativa je potekla od nevladinih organizacija iz cijele Bosne i Hercegovine i iz Federacije i iz Republike Srpske. U njenoj izradi bili su uključeni predstavnici lokalnih omladinskih vijeća koji egzistiraju u oba entiteta u Bosni i Hercegovini, takođe jednog broja drugih organizacija kao što su ferijalni savez izviđača, omladinsko vijeće Republike Srpske. I svi oni su inicirali da 11. juna u istoj ovoj zgradi Parlamenta obavimo raspravu o Nacrtu rezolucije koju su zapravo oni načinili. I ovaj nacrt rezolucije koji ste vi dobili je praktično njihov prijedlog i oni su zajedno došli do teksta tog prijedloga. Smisao rezolucije je u tome da se njenim usvajanjem stvore elementarne pretpostavke za kreiranje omladinske politike u Bosni i Hercegovini. Njome se praktično traži od Vijeća ministara da formira u jednom od svojih ministarstava, ovdje se govori o Ministarstvu za evropske integracije jedan odjel za mlade pri čemu mlade ne misle da to bude jedno tijelo koje će biti jako veliko, novo birokratizovano tijelo, ali naprosto smatraju da je neophodno da država počne voditi brigu o njima. Drugo, oni traže da i naša parlamentarna skupština ima jednu komisiju kao zvanično radno tijelo, dakle na nivou zakonodavne vlasti u Bosni i Hercegovini i Treće predlaže se omladinski savjetodavni odbor koji bi bio sastavljen od stručnjaka, što vladinih, što omladinskih koji bi omogućili da se radi na razvoju službene omladinske politike. Mislim da ne treba mnogo obrazlagati zbog čega je važno donošenje ove rezolucije. Položaj mladih u društvu je izuzetno težak, naš obrazovni sistem je zastarjeo i nije adekvatan potrebama naših mladih ljudi da odgovore izazovima novog tehnološkog doba u 21 vijeku. Takođe smisao je da se i na ovaj način, dakle sistemskim uređenjem rješavanja njihovih problema ostvari bolja komunikacija između organa vlasti i to ne samo na državnom nivou, već je smisao ove inicijative da se na sličan način obavežu i entitetski, kantonalni, opštinski organi vlasti, a naročito mislim da je obaveza velika opštinskih organa vlasti da poštuju postojeću evropsku povelju o pravima učešća mladih u radu lokalne zajednice. Dakle, smatram da je minimum onoga što možemo uraditi kao Predstavnički dom, a nadam se i Dom naroda da ovom rezolucijom podržimo prava mladih ljudi u Bosni i Hercegovini. Toliko i hvala. 50
Gospodo predsjedavajući, kolege zastupnici, kao jedan od učesnika parlamenta mladih u ovoj sali i potpisnika ovog prijedloga rezolucije, znači podržavam donošenje rezolucije o mladima. Prihvatam i ovo obrazloženje kolege Stanimirovića, ali želim da dam zbog javnosti dodatna objašnjenja zašto sam ovo potpisao i kakav odnos imam naspram ove rezolucije. Naime, radi se o jednom aktu koje ima svoje mjesto u parlamentarnom životu svake zemlje demokratske, a prije svega u Bsoni i Hercegovini. Drugo ako, pošto to niko nije rekao, ako malo detaljnjije pogledate i pregledate sastav predlagača rezolucije, onda ćete vidjeti da su to ljudi skoro iz svih klubova Zastupničkog doma Parlamentarne skupštine Bosne i Hercegovine. Ovo ističem zbog toga što ovu rezoluciju znači ako želimo da ona bude prihvaćena i realizirana na terenu ne treba shvatiti kao projekat jedne političke opcije, niti trebamo dozvoliti kao ozbiljni ljudi da se ona rabi u predizborne ili neke druge svrhe nekoga od pojedinaca ili pojedinih političkih opcija. Mislim da bi ako bude prihvaćena to trebalo biti rezultat svijesti ovoga doma i izraz znači parlamentarnog odnosa, odnosa Parlamentarne skupštine naspram pitanja i problema mladih u ovoj zemlji uopće. Hvala vam.
Zahvaljujem uvaženom zastupniku gospodinu Marku Amidžiću. Da li se još neko javlja? Riječ ima uvaženi zastupnik gospodin Sead Buturović, isto kao jedan od potpisnika.
Poštovano predsjedništva, članovi Kolegija, gospodo delegati poslanici i ja sam jedan od potpisnika ove rezolucije. Bio sam na forumu mladih tom omladinskom parlamentu. Ono što je bitno istači jeste da je najveći izvozni proizvod države su mladi. Mladi odlaze iz države zbog nezaposlenosti, loših sistema obrazovanja. Obzirom da ih nema zastupljenih ni u izvršnim ni u zakonodavnim organima vlasti mladi su željeli da uzmu stvari u svoje ruke i predlažu formiranje novih tijela koje moj prethodnik iznjeo. Ja apsolutno podržavam ovu rezoluciju i podržavam njihov stav da sudbinu svoju i ove zemlje uzmu u svje ruke. Toliko. 51
Zahvaljujem uvaženom zastupniku gospodinu Seadu Butoriviću. Da li se još neko javlja? Ako se niko ne javlja zaključujem raspravu i predlažem da se izjasnimo o predloženoj rezoluciji. Znači o rezoluciji mladih. Ko je za? Hvala. Ima li protiv? Ima li ko protiv mladih? Hvala. Suzdržanih? Nema Od 24, 23 za, bez glasova protiv, bez glasova suzdržanih. Konstatiram da smo usvojili rezoluciju o mladima. Zahvaljujem. Prelazimo na 18. točku dnevnog reda, to je Ad. 18. Rezolucija koju je predložio uvaženi zastupnik ovog doma gospodin Sead Buturović Rezoluciju ste svi dobili. Ona je kratka. Evo tu će predlagatelj.
Ja sam prošli put malo nešto i obrazlagao. Biću vrlo kratak ovaj put. Mi smo svjedoci da se stalno krše, ne poštuju osnovna univerzalna ljudska prava. Postoje razlike između entiteta. Čak i u Federaciji između kantona. Navodio sam primjeri kada su u pitanju osnovna elementarna ljudska prava, pravo na zdravstvenu zaštitu, socijalno osiguranje, pravo na obrazovanje. Obzirom da je po svim međunarodnim konvencijama, deklaracijama, sporazumima država garant ljudskih prava, ja bih predložio, ja sam i u rezoluciji tako i predložio da ovaj dom obaveže sve državne, entitetske organe, izvršne organe vlasti da obezbjedi mehanizme za sprovođenje i osiguranje osnovnih univerzalnih prava. To sam u ovoj rezoluciji predložio i ja bi zamolio gospodu poslanike da ovu rezolucije podrže.
Zahvaljujem uvaženom zastupniku gospodinu Seadu Buturoviću koji je kratko obrazložio Prijedlog rezolucije. Ko se javlja za riječ? Da li se neko javlja? Ako se niko ne javlja zaključujem raspravu i predlažem da se izjasnimo o rezoluciji koju je podnjeo i obrazložio uvaženi zastupnik gospodin Sead Buturović. Ko je za? Hvala. Ima li protiv? Nema. Suzdržanih? Nema. Od 26 koji su glasali, za 26, bez glasova protiv, bez suzdržanih. Znači jednoglasno smo usvojili predloženu rezoluciju. Zahvaljujem. 52 Prelazimo na 19. točku dnevnog reda. To je Ad. 19. Davanje suglasnosti za ratificiranje pod a) i b) Pod a) Ugovor o trgovini tekstilnim proizvodima između Evropske zajednice i Bosne i Hercegovine Da li ispred Vijeća ministara, evo, riječ ima ministrica. Nema potrebe. Da li predstavnici Komisije. Riječ ima uvaženi zastupnik gospodin Marko Amidžić.
Gospodo predsjedavajući, kolege zastupnici ovaj vi ste dobili na stolove mišljenje Komisije za vanjske poslove sa jučerašnje sjednice na kojoj je Komisija razmatrala Ugovor o trgovini tekstilnim proizvodima između Evropske zajednice i Bosne i Hercegovine i ovaj Sporazum o razvojnom kreditu. Želim da, između ostalog istaknem da smo na jučerašnjoj sjednici uz nazočnost uvažene ministrice dobili odgovore na niz pitanja na ova dva dokumenta obavili raspravu i predlažemo Zastupničkom domu da ratificira i Ugovor o trgovini tekstilnim proizvodima i Sporazum o razvojnom kreditu. A razlog zbog čega sam ja izašao je da naglasam zahtjev Komisije ili prijedlog Domu da se Dom izjasni o ovom prijedlogu zaključka, da se do kraja godine sačini prema Domu, Zastupničkom domu izvješće o osposobljenosti nadležnih institucija Bosne i Hercegovine za efikasno izvršavanje obveza za izdavanje licenci kada su pitanju i trgovina tekstilnim proizvodima između EU i Bosne i Hercegovine i druga, druge licence u za ove privredne subjekte Bosne i Hercegovine. To je jednoglasan zaključak Komisije. Mislim da ga je u osnovi podržala i ministrica u toku ove naše rasprave, pa bi zamolio da se Dom uporedo sa ratificiranjem ova dva akta izjasni i oko prijedloga ovog zaključka, da ne ponavljam, znači jasan je snimljeno imate to i napisano itd. Hvala vam.
Zahvaljujem uvaženom zastupniku gospodinu Marku Amidžiću. Da li se još neko javlja? Ako se ne javlja predlažem da se izjasnimo o Ugovoru o trgovini tekstilnim proizvodima između EZ i BiH. Ko je za? Hvala. Ima li protiv? Od 30 koji su glasali, 30 za, bez glasova protiv, suzdržanih. Znači jednoglasno smo podržali ovaj ugovor. Zahvaljujem. 53 Prelazimo na točku b) b) Sporazum o razvojnom kreditu (kredit za prilagođavanje poslovnog ambijenta) između Bosne i Hercegovine i Međunarodne asocijacije za razvoj Da li ima potrebe obrazlagati? Obrazloženje ispred Vijeća ministara. Evo ministrica gospođa Azra Hadžiahmetović će kratko dati pojašnjenje.
Kratko. Radi se o jednom od najznačajnijih projekata razvojnih programa koji je sklopljen sa Svjetskom bankom koji ustvari u suštini podrška realizaciji akcionog plana za uklanjanje administrativnih barijera za ulaganje u Bosni i Hercegovini. Skraćenica BAK odnosi se na unapređenje poslovnog ambijenta. Kratko projekat, iznos kredita je 44 miliona dolara, ili 35,3 miliona specijalnih prava vučenja po standardima IDA 35 godina sa Grejs periodom od 10 godina sa kamatnom stopom koji se odnosi samo na servisne troškove o,75% i sa korisnicima kredita Bosna i Hercegovina na 4 miliona dolara, Federacija Bosne i Hercegovine 24 miliona i Republika Srpska 16 miliona dolara. Ovaj kredit bio bi ustvari podrška vladinom programu reformi na unapređenju ambijenta za investiranje i dalji razvoj jedinstvenog ekonomskog prostora, a ciljevi programa su u tome, ciljevi programa, hoću nastaviti, reforme su smanjenje administrativnih barijera koji imaju najznačajniji direktni uticaj na sljedeće faze poslovnog uspjeha. Prvo olakšavanje početka poslovanja putem pristupa registracije preduzeća i davanja dozvola u jačanju zakonskog okvira i kapaciteta za privlačenje investicija i Drugo stvaranje jasnog ambijenta za poslovanje smanjenjem administrativnih i regulatornih uslvoa koje preduzeća trebaju ispuniti putem racionalizacije inspekcija, propisa, jačanje sudskog i vansudskog kapaciteta za rješavanje privrednih sporova i poboljšanje izvršavanja zajamčenih transakcija i davanjem prostora privatnom sektoru. Naravno i olakšanja prestanka poslovanja putem boljih stečaja sistema stečaja, odnosno likvidacija. Kratko da pomenem da će se BAK pokrivati da će BAK pokrivati tri oblasti koje su od ključne važnosti za olakšavanje poslova i jačanje privatnog sektora, a to je početak poslovanja, znači registracija i dostupnost kapitala samo poslovanje, odnosno učešće privatnog sektora u javnim nabavkama, smanjenje inspekcija i konsultacija o javnom sektoru i prestanak poslovanja, odnosno stečaj ili likvidacija. Kratko, osnovni dizajn programa je kredit od 44 miliona bi se koristio u dvije tranše, a prestavnici Federacije i Republike Srpske su se složili da iz prve tranše izvrše transfer državi i to Federacija 2,4, a Republika Srpska 1,6 miliona dolara. Ukupna prva tranša iznosi 19 miliona i ista bi se koristila odmah nakon što kredit postane efektivan. Još jedno podsjećanje dakle podrška realizacije akcionog plana za uklanjanje administrativnih barijera za ulaganje u BiH. Ovaj akcioni plan usvojili su i Vijeće ministara i obje entitetske vlade. 54
Zahvaljujem ministrici Hadžiahmetović na obrazloženju ovog sporazuma i potrebe njegovog donošenja. Da li se neko javlja? Ako se niko ne javlja zaključujem raspravu i predlažem da se izjasnimo o Sporazumu o razvojnom kreditu između Bosne i Hercegovine i Međunarodne asocijacije za razvoj. Ko je za? Hvala. Ima li protiv? Nema. Od 31 koji je glasao 31 za. Znači usvojili smo Sporazum, podržali smo Sporazum o razvojnom kreditu između Bosne i Hercegovine i Međunarodne asocijacije za razvoj. Zahvaljujem. Predlažem da se izjasnimo i o zaključku koji je predložila Komisija za vanjske poslove ovog doma, a koji glasi da se do kraja godine sačini izvještaj o osposobljenosti nadležnih institucija Bosne i Hercegovine da je efikasno izvršavaju obaveze u izdravanju licenci kada je u pitanju trgovina tekstilnim proizvodima između EZ i BiH. Ima li potrebe da raspravljamo? Ako nema ko je za? Hvala. Ima li protiv? Nema. Suzdržanih? Nema. Konstatiram da smo sa 31 glas za, bez glasova protiv i suzdržanih usvojili zaključak kji je predložila Komisija za vanjske poslove ovog doma. Zahvaljujem. Prelazimo na 20. točku dnevnog reda. To je Ad. 20. Predlog zakona o formiranju Privremene komisije za pripremu izmjena Poslovnika Zastupničkog doma Kao što vam je poznato na 27. sjednici vođena je rasprava o formiranju ove komisije. Izneseno je niz prijedloga. Na jučerašnjoj sjednici Prošireni kolegij se ipak usuglasio da ovu komisiju sačinjava sedam članova tj. po jedan predstavnik iz svakog kluba. Znači svi su klubovi predlagali, a imajući u vidu da je rad Komisije otvoren u rad se mogu uključiti i drugi zainteresirani zastupnici kako bi pomogli u pripremi što kvalitetnije. Bez obzira što su izbori i bez obzira koliko će ova komisija moći uraditi i završiti mislim da je dobro, ovdje ima zastupnika koji mogu dosta prijedloga korisnih uraditi, pa ako mi sve ne završimo to može pomoći kao materijal i onima koji dođu iza nas. Uglavnom ja bi 55
[[govori s mjesta, nije se uključio]] Gospodine predsjedavajući u jednom parlamentu svijeta nezavisni poslanik ima status takav da ima pravo da učestvuje u radu svakog parlamentarnog tijela, pa i Kolegijuma. Vi jednostavno nezavisne poslanike do te mjere ignorišete, jer mislite valjda da je kolektivna svijest od komunizma još uvijek debelo ukorijenjena u duhovnom .....
Evo ja predlažem da se mi nezavisni poslanici udružimo pa da imamo. Znači Prijedlog zaključka o formiranju Privremene komisije, da ja najprije predložim šta se. Znači formira se Privremena komisija u sastavu 7 članova: - Klub zastupnika SDP Sead Avdić, - Klub zastupnika SDA Abdurahman Malkić, - Klub zastupnika Stranke za BiH Emina Začiragić, - Klub zastupnika SDS Miloš Jovanović, - Mješoviti klub PDP-SNS i dalje Mirko Banjac, - Klub HDU Miro Grabovac Titan, - Klub NHI DSP BPS Halil Mehtić. Znači ova komisija, oni će. Evo otvaram raspravu. Ko se javlja? Uvaženi zastupnik gospodin Amidžić.
Kolege zastupnici, gospodo predsjedavajući ja bi vas zamolio ako možemo za strpljenje jer radi se o posljednjoj jeli točci, a ako hoćemo da, dobro ako ima u ovom pisanom dnevnom redu. Mi smo na jednoj od prethodnih sjednica vodili jako široku raspravu o ovome. Zbog onoga što sam tada rekao ja sam sada dužan kazati da ovaj zaključak je stvarno na jedan ozbljan način pripremljen i ja ga podržavam ovakav kao akt za današnju raspravu. Znači pored valjanog načina pripreme zaključka podržavam i točku 1., odnosno sastav ove komisije. Podržavam i točku 2. da je sazove predsjedatelj, jer je to pravilo i red. Podržavam točku 4.,5. i 6., a moja intervencija i prijedlozi znači odnose se na točku 3. ovog zaključka, odnosno smatram da nema potrebe da ostavimo rok od 60 dana za prvu verziju toga posla. Znači evo ja predlažem 30 dana, ali ako je to kratko, neka se tu sada nagađa o nekom drugom roku, ali rok od 60 dana pomalo asocira na onu temu komisije iz nekih davnih vremena koja se neće sastati i uraditi ništa. 56 Znači predlažem malo ozbiljniji rok on je ozbiljniji u ovom trenutku ako ga skratimo. I drugo to je u stavku 1. točke 3. predlažem dopunu točke 3. stavkom 2., a ova dopuna glasi u ovom smislu dozvoljavam da se ona kasnije rediguje, uredi u službi – u svom radu na pripremi Prijedloga odluke o izmjenama Poslovnika Zastupničkog doma Privremena komisija će razmotriti sve inicijative i prijedloge koji su došli od zastupnika Zastupničkog doma, grupe zastupnika i parlamentarnih klubova u ranijim inicijativama za izmjenu. Obrazlažem sada ovaj prijedlog. Ovim stavkom mi otvaramo mogućnost onim zastupnicima koji su ranije po nekim zaključcima i dogovorima poslali inicijativu da se njihove inicijative korektno tretiraju od strane komisije da oni budu pozvani na Komisiju da to obrazlažu je li u skladu sa našim poslovnikom itd. da učestvuju u radu Komisije i da na taj način pomirimo one naše probleme koje smo imali možda na jednoj ili na dvije sjednice vezano za ove neke inicijative zastupnika. Smatram da ovo ne bi trebalo nikome smetati, a ako ima potrebe, ako ima potrebe za druge incijative smatram u tom slučaju da, znači da ovim formiranjem usvajanjem ovog zaključka ako ćemo otvarati mogućnost da se i dalje inicijative upućuju onda sam zato da taj rok za inicijative bude maksimalno kratak sukladno našem poslovniku da bi komisija mogla u nekom vremenu kada se konstituira sjesti i dogovoriti svoj program i proceduru rada. Smatram da ova dopuna čini jedan konstruktivan i korektan prijedlog u smislu našega ozbiljnog rada na ovom poslovniku. Poslovnik predstavlja u jednu ruku ustavnu materiju. Niko ovdje nije u zabludi da će to tako lako ići i da ćemo mi to tako brzo promjeniti, ali dajmo da idemo u proceduru razgovora, a ne moramo te razgovore u krajnjem ni završiti, ali dajmo da komuniciramo sa svojim inicijativama i prijedlozima i ako ih ne završimo do kraja mandata nećemo ni završiti, ali nemamo pravo na to da čekamo sa procedurom pripreme tako nečega. Hvala vam.
Zahvaljujem uvaženom zastupniku gospodinu Marku Amidžiću. Ja mislim da su ovo korisne dopune ovom članu 3. Znači ja mislim da je rok da bude negdje 45 dana i da dodamo ovaj stavak da se sve inicijative koje su uvaženi zastupnici predložili, a bilo ih je nekoliko jer smo imali rokove prije da se one tretiraju normalno, u krajnjem slučaju zastupnici će to usvajati i moći će uvijek intervenirati na to. Da li ima još potrebe da raspravljamo? Ako nema ko je za ovaj zaključak znači o formiranju komisije? Hvala. Ima li protiv? Nema. Suzdržanih? Nema. Od 33 koji su glasali 30 za, bez glasova protiv, bez suzdržanih. Znači usvojili smo ovaj zaključak. Zahvaljujem. 57 Prelazimo na 21. točku dnevnog reda. Ad. 21. Zahtjev Vijeća ministara da se Prijedlog zakona o kretanju i boravku stranac i azilu razmatra u skladu sa članom 104. znači skraćeni rokovi, nije najhitniji Otvaram raspravu o tome da raspravljamo ovaj vrlo bitan zakon, ali po ovim skraćenim procedurama. Da li se neko javlja ispred Vijeća ministara da obrazloži? Nema. Zaključujem. Nema niko. Predlažem da podržimo ovaj zaključak da se ovaj zakon razmatra sa skraćenim rokovima u skladu sa članom 104. Ko je za? Hvala. Ima li protiv? Nema. Suzdržanih? Jedan, hvala. Od 34 koji su glasali 33 za, jedan suzdržan. Znači usvojili smo ovaj zaključak 104. Završili smo današnju sjednicu. Sjednica je završila sa radom u 18,25 sati.